‘Cantik Bukan Segalanya’, Kisah Saya Berjumpa Jodoh Dengan Lelaki Arab Tanpa Diduga

Before we start, let me clarify the purpose of writing this story.

Terdetik nak share kisah ni dengan my FB friends to deliver some lessons especially to my single friends yang masih belum ditemukan oleh Allah jodoh mereka. Betullah orang kata jodoh itu di tangan Allah, bersabarlah dalam penantianmu dan cantik paras rupa bukan lah segalanya (haha because I know I am not in the ‘hot and beautiful’ category).

Sapa yang mengenali diri ini (ewah).. tahu who I am actually.

I am not slim (obviously) not beautiful (lagilah obvious) but Alhamdulillah sempurna paras rupa Allah yang cipta.

My character pula.. jenis yang happy go lucky, tak kisah apa orang kata and haha yang paling obvious, over confident. My siblings, family, bffs, classmates, and people around me know me well la.

Suka pakai baju hitam, semua hitam, abaya. Tak pernah ada boyfriend. Minat-minat orang tu biasalahkan dulu zaman remaja tapi I je minat orang, tak pernah berbalas huhu. Actually I tak heran pun sebab ntahlah banyak lagi benda nak fikir.

One fine day, one of my friend, she told me, “Ko ni asyik pakai hitam je. Manalah ada laki nak pandang. Kita kenalah berhias. Pakai baju cantik-cantik barulah lelaki tertarik,” I was like.. ‘Err ada aku kesah‘. Selesa pakai baju hitam.

Ramadhan 2014. Honestly I prayed a lot to Allah, about my life. Doanya lebih kurang begini, kalau Allah rasa ada jodoh yang terbaik, temukan lah. Kalau tak ada tak apalah. Maybe my life better as single. My parents pun selalu kata, “Takpelah boleh jaga mak abah.” So, doa jelah, dapat tak dapat kerja Allah kan.

Biasa memang ada buat makan-makan masa birthday. Saja je meraikan kawan-kawan.

Ingat lagi hari tu masak sizzling yee mee.

While cooking pagi tu, cakap dalam hati, “Ya Allah, 28 dah aku tahun ni? Agaknye memang tak ada jodoh kot. Aku ni dahlah tak jumpa orang. Asyik-asyik orang yang sama je. Tengah study pula. Siapa yang nak. Semua laki pun lari. Tak apa lah ya Allah. Agaknya memang tak ada jodoh. Allah adalah sebaik perancang. Allah dah bagi panjang umur pun bersyukur. Alhamdulillah.”

Malam 14 Januari 2015. My bestfriend from Gaza, (dia ni kira my family’s friend. Pernah bawa balik beraya ke rumah dan dia memang close to my family) datang bilik. Masa tu duduk mahallah (asrama) kan. Malam birthday, ada beberapa kawan lain tengah lepak kat bilik I. Lepas tu, my Gaza friend (A) pun panggil.

Me: Ish.. no lahh. No one will accept me. Im ugly (huhu).

A: I am serious. He wants to know u. He’s Arab. If you okay I will give him your phone number.

Me: Wowowoowwo..what is this?? (still in denial). Tell him, I am fat, my weight is XXkg and I am doing PhD. If he’s OK with that, give him my number.

Around 11pm I received a message, “Hi, I am Nabil ..blablablabla..(haha tak yah lah detail). I am serious, I want marry you.” (Whatt gelojoh nya haha).

He explained his background a little bit. He’s Arab, but currently living in Swiss and having Swiss nationality. Work as blablabalbla.. Then my response, “Ok, if you are serious, i think better you meet my father. I gave him my home address. He said, OK tomorrow I will go see him.”

Actually, he got A’s number from one Imam (Yemeni) in my hometown. Imam Yaman ini adalah kawan ayah saya, dan kawan suami (sekarang). My hubby got to know Imam Yemen i think in Mecca.

The Yemeni Imam and A know each other at my hometown when A celebrate Eid with us. Imam Yemen ni minta phone number A dari my dad and my dad asked from me.

Suami saya tanya pada Imam Yaman jika dia ada calon isteri yang sesuai untuk suami saya.

Imam Yaman (juga kawan kepada ayah) nak suggest saya sebagai calon isteri.

Imam Yaman contact A (kawan saya) sebab dia tak boleh berbahasa Inggeris untuk approach saya.

Macam tulah connection-nye.. Faham ke tak eh? Hihi.

Then if I’m not mistaken, on 15th January 2015 he met my dad and mom. He told them his intention.

Haha mak kata situasi masa tu macam krik krik. Sebab Imam Yaman tak pandai English, Nabil pun English sikit-sikit (he speaks Germany and Arab well) and my parents memang tak pandai Arab. English bolehlah. And finally my dad said, if she’s OK, i will agree.

Actually I did pray istikharah. But at that time what i have in my mind was, ni benda baik kan. Mak abah pun OK, and he came from the correct way, and I trust imam Yaman sebagai orang tengah. Adalah juga investigate background Nabil sikit-sikit masa tu. And tawakkal to Allah. Memang nekad. So, I agreed. Then my dad told me, come KL we meet Nabil together.

Mulalah.. kawan-kawan dan orang sekeliling berkata-kata.

“Ko apehal. Sangap nak kahwin. Main terima je?”.

“Please think well. Maybe he’s a liar”.

“Wey tak ke macam rush sangat. Asal Rush?”

Tak ketinggalan.. my BFFs yang freaked out siap stalk FB and IG Nabil. Pastu came out dengn macam-macam conclusion haha (love u gals).

1. Dia datang cara baik. Nak kahwin bukan nak couple ke apa.

2. My parents instinct OK and they encourage me.

3. Tawakkal. Takpelah.. kalau baik Alhamdulillah, kalau buruk, mungkin ni ujian daripada Allah untuk diri ni. Memang nekad. I agree.

Then 16 Januari 2015 jumpalah kat Taj Hadramawt Taman Melati with my parents and my sis. He came alone. Masa tu, masa dia baru sampai dan tengah jala, on the way pergi meja, mak kata, “Haa baik ko tengok sekarang. Nanti segan”. Haha. Then discuss. Lepas tu bawk dia jumpa adik-beradik kat rumah adik. Dan dia berkenalan dengan my family.

Then he came to Kuantan tak ingat bila nak settle urusan dengan imigresen (bukan senang nak kahwin foreigner oii. Banyak gila prosedur nyee) tapi Alhamdulillah.. semua berjalan dengan lancar. Masa dia datang Kuantan ni lah he called his family by Viber to introduce me to his mom and his siblings (his dad dah uzur).

Then on 12th February 2015, Alhamdulillah kami diijabkabulkan dengan tak tau berapa kali lafaz sebab guna pelbagai bahasa. Malay, Arab and English. 14th Feb 2015 our reception. Our wedding was so simple. Most of the money Nabil gave we spent for catering. Mak abah ada keluar duit juga sikit. Simple, seriously simple tak ada pelamin, tak ada makan beradab, tak ada hantaran. Baju pun beli di kedai biasa je. Nabil pakai suit kerja dia and jubah dia pakai solat. Bukan kedekut tapi bersederhana. Kenapa nak spend duit banyak untuk benda merepek kan. Tapi Alhamdulillah semua happy, kami sah jadi husband and wife, dan saudara mara, sahabat handai, jiran tetangga dapat raikan majlis kami (sorry if I didn’t invite you.. huhu.)

17 Februari 2015, Nabil bawa I pergi Dubai untuk jumpa some of his family. Ramai yang tanya tak sambut ke kat belah sana? Honestly semua busy dan tak ada masa. My mom in law and brother in law yang bongsu visited us here last September for one and half month. Sempatlah bonding dengan mak mertua. Ummi.. she’s an awesome lady. Bila diorang balik tu nangislah juga.

Eh, panjang melarat dah. Huhu roughly macam tulah kisahnya. Adalah sisi-sisi story yang tak dicerita.

21 November 2015 Allah kurniakan kami Muhammed Nabil Aljarshe Buhler. Itulah permata hati pertama kami. Hihi.

Lastly, I would like to say, for all my single friend yang belum ketemu jodohnya, yang dah bertemu jodoh tapi belum dikurniakan cahaya mata, jangan bersedih. Ketahuilah Allah itu sebaik perancang. Kita tak kahwin tak bermakna kita hodoh tak ada siapa nak. Kita tak ada anak tak bermakna kita mandul. Cuma belum tiba masanya..

Alhamdulillah, inilah yang Allah dah tuliskan untuk saya. Sampai la ni tak boleh percaya this really happened (tampar muka banyak kali). OK kebas dah jari taip. First time post panjang macam ni.


Cantik Dan Kemas, Lihat Transformasi Rumah Flat Dengan Rekaan Moden Bermodalkan RM1,300

Tipulah jika anda tidak ingin rumah yang cantik dan kemas. Setiap orang pasti inginkan kediaman yang ‘sejuk’ mata memandang barulah berasa gembira.

Terbaharu, seorang pengguna Facebook Siti Mariam Kamsan telah berkongsi dekorasi rumah sewanya iaitu sebuah rumah flat dengan rekaan simple modern style.

Anda pasti sudah tidak sabar untuk lihat hasil beliau ubahsuai rumahnya. Kita lihat dahulu rekaan rumahnya sebelum diubahsuai, ayuh kita mulakan!

Untuk pengetahuan anda, kos keseluruhan mengubahsuai rumah beliau menelan belanja sebanyak RM1,300 termasuk perabot. Murah, bukan?

Menurutnya, kebanyakan barang-barang dibeli beliau menerusi Shopee dan Lazada. Anda sudah lihat gambar sebelum, ayuh kita lihat pula rumahnya yang diberi nafas baru.

Kita dapat lihat rumahnya kelihatan lebih kemas dan nampak mewah. Bukan itu sahaja, penggunaan warna putih pada dinding membuatkan ruangan dalam rumahnya nampak luas. Malah, 3 warna digunakan iaitu coklat, hitam dan putih untuk perabot membuatkan rumahnya kelihatan ‘fresh’ dan cantik.

Semoga perkongsian ini sedikit sebanyak membantu dan memberi ilham untuk anda mengubahsuai rumah anda. Selamat mencuba!

Tidak cukup dengan dekorasi ini? Apa kata anda baca artikel berkaitan rekaan rumah di The Vocket pada pautan di bawah ini.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Lama Terbiar, Lihat Bagaimana Rumah Kampung Ini Diubahsuai Dengan Rekaan Moden

DIY ‘Brick Painting’ Ini Boleh Dilakukan Dengan Harga Serendah RM150 Sahaja


Cantik Dan Menghiburkan, Video Bermain Gelongsor Pelangi Ini Berjaya Curi Perhatian Netizen

Ketika ini, mesti ramai sudah berasa ‘terkurung’ berada di rumah dan mahu melihat keindahan alam semulajadi dengan bercuti. Sabar, kita masih belum menang.

Adakah anda tahu kewujudan Dusun Semilir Bawen di Semarang, Indonesia? Terbaharu, pengguna TikTok @ferrajaa telah berkongsi video beliau bermain gelongsor pelangi di sana sambil dihadiahkan ‘view’ cukup menakjubkan.

pokoknya jangan yang warna orange 😭🤣 #dusunsemilirbawen

♬ kesandungisihatimu – kesandungisihatimu

Perkongsian tersebut mendapat perhatian netizen dan kini video itu mendapat lebih 100 ribu ‘likes’. Pastinya selepas menonton video itu membuatkan anda seperti menaiki gelongsor itu juga.

Lantaran perkongsian tersebut, rata-rata netizen tertanya-tanya di mana lokasi gelongsor tersebut dan mahu mencuba ia. Malah, para netizen juga sudah tahu mahu menaiki gelongsor berwarna yang mana selepas melihat video itu.

Cantik, bukan? Buat anda yang berada di Indonesia bolehlah cuba terjah ke Dusun Semilir Bawen ini dan yang berada di Malaysia kita layan dulu video ‘tour’ ini.

Tahukah anda bahawa rumah sebenar filem Pengabdi Setan boleh dikunjungi? Klik pautan di bawah untuk ketahui lebih lanjut.

Video ‘Tour’ Ke Rumah Sebenar Pengabdi Setan Di Indonesia Buat Netizen Seram Sejuk

Bermula Sebagai ‘Prank’ Tawar Airbnb Paling Teruk, YouTuber Ini Terkejut Terima Banyak Tempahan

Penat Kerja Dari Rumah, Ini 5 Hotel Di Kuala Lumpur Tawar Pakej ‘Work From Hotel’ Serendah RM19


Cantik Dan Tenang, Lihat ‘Makeover’ Bilik Tidur Kampung Dengan Konsep Moden Bermodalkan RM2,000

Bilik tidur memainkan peranan yang penting untuk anda dapatkan tidur yang lena. Bayangkan balik rumah selepas pulang bekerja lihat ruang bilik tidur yang cantik dan kemas, pasti akan mudahkan anda untuk tidur.

Terbaharu, seorang pengguna Twitter @Haleem_Shake telah berkongsi transformasi biliknya yang ‘awesome’. Buat anda yang merasakan tidak boleh jadikan bilik di rumah ‘kampung’ anda, mungkin selepas lihat perkongsian ini akan mengubah fikiran anda. Ayuh, kita mulakan!

From this To this pic.twitter.com/kyHSmdUB7V

Mesti anda sudah teruja untuk lihat tranformasi bilik beliau, bukan? Kita lihat dahulu keadaan bilik beliau sebelum transformasi dilakukan.

Kita dapat lihat perabot yang digunakan menggunakan jenis kayu dan kelihatan ‘vintage’. Warna bilik pula menggunakan warna asli kayu dan dinding diwarnakan warna putih. Sudah melihat keadaan sebelum, ayuh kita lihat ‘makeover’ bilik beliau.

Penggunaan warna biru dan putih menjadikan bilik tidur beliau kelihatan eksklusif dan tenang. Malah, dekorasi yang digunakan menonjolkan elemen moden dalam rumah kampung.

Difahamkan, Haleem mengambil masa 2 minggu untuk ‘makeover’ biliknya dan kos keseluruhan dalam mengubahsuai bilik tersebut menelan belanja sekurang-kurangnya RM2,000 sahaja.

Tambahnya lagi, kebanyakkan barangan dekorasi dibeli melalui Shoppee sahaja. Cantik dan nampak kemas hasil transformasi bilik Haleem. Semoga perkongsian ini jadi inspirasi buat anda yang ingin mengubahsuai bilik tidur.

Sementara itu, kami kongsikan beberapa artikel transformasi bilik tidur yang mungkin anda boleh jadikan sebagai rujukan. Klik sahaja pautan di bawah ini.

Persis Gambar Pinterest, Lihat Transformasi Bilik Dengan Rekaan Scandinavian Bermodalkan RM5,000

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia


Cantik Tetapi Pengotor, Amber Heard Buat Hal Dirakam ‘Buang Air’ Di Tepi Jalan

Pelakon, Amber Heard baru-baru ini melakukan sesuatu yang memalukan apabila dirakam membuang air besar di kawasan kejiranannya di Sepanyol.

Menurut sumber, jiran Amber dipercayai merakam video itu dan kemudian YouTuber Joseph Morris memuat naik aksi pelakon filem Aquaman membuang air besar.

Menerusi video tersebut, Amber Heard melakukan tindakan kotor itu dengan selamba membuka seluar dan membuang air besar dalam keadaan tidak sedar diri atau mabuk.

Jiran-jiran Amber juga menyatakan bahawa ini bukan kali pertama dia bertindak sedemikian. Akibatnya, perkara itu mendatangkan kemarahan kepada jiran tetangga untuk merakam dan menyebarkan kelakuannya.

Difahamkan, penduduk di kejiranan mengatakan sering tercium bau busuk dan pelik serta menemui najis merata-rata sejak Amber berpindah ke situ.

Bahkan, netizen turut mengatakan apa yang diperkatakan oleh Johnny Depp di mahkamah sebelum ini ada kebenarannya.

Terdahulu, bekas suaminya Johnny Depp mendedahkan Amber pernah membuang air besar di atas katil semasa perbicaraan kes saman fitnah mereka awal tahun ini, tetapi Amber menafikan perbuatan kotor itu.


Cantik Tetapi Psiko, Kisah Di Sebalik Gadis Berbaju Penjara Yang Tular Di Media Sosial

Beberapa hari ini tular di media sosial video seorang gadis cantik memakai uniform penjara berwarna oren sambil tersenyum yang dibawa masuk ke mahkamah.

Video tersebut yang diiringi dengan lagu remix Sweet But Psycho nyanyian asal Ava Maxx membuatkan ramai yang teruja untuk mengetahui identiti sebenarnya dan apa yang telah dilakukannya sehingga dimasukkan ke penjara.

Buat anda yang belum mengenali gadis dalam video tersebut, nama beliau adalah Isabella Guzman, berusia 25 tahun dan berasal dari Amerika Syarikat.

Walaupun videonya kembali tular baru-baru ini, namun nama beliau sebenarnya bukanlah asing dalam laporan media di negara Uncle Sam itu dan seluruh dunia.

Hal ini kerana Guzman sebelum ini pernah menjadi tajuk-tajuk utama akhbar dan portal berita pada 2013 kerana terlibat dalam jenayah bunuh.

Tambah mengejutkan, jenayah yang dilakukannya bukanlah seperti yang anda fikirkan. Berbeza dengan pembunuhan lain yang mungkin melibatkan satu atau dua tembakan dan tikaman, beliau menggunakan pendekatan yang sedikit berbeza.

Segalanya berlaku pada 2013 atau hampir sepuluh tahun yang lalu di mana beliau telah didakwa dengan tuduhan membunuh selepas menikam ibunya sebanyak 79 kali di muka dan leher.

Kejadian tragis yang berlaku pada 28 Ogos tahun itu disedari bapa tirinya, Ryan Hoy pada suatu malam apabila melihat melimpah keluar daripada bilik air rumahnya di tingkat atas.

Selepas membuka pintu bilik air tersebut, Hoy dalam afidavitnya memberitahu dia melihat Isabella memegang sebilah pisau sebelum berjalan terus ke pintu tanpa mengatakan apa-apa kepadanya.

Setibanya pihak polis di lokasi kejadian, mereka melaporkan ibu Isabella, Yun-Mi Hoy terbaring di atas lantai bersebelahan sebatang kayu besbol. Bedah siasat yang dijalankan kemudiannya mendapati beliau ditikam 31 kali di muka dan 48 kali di leher.

Walaupun cuba melarikan diri selepas kejadian itu, namun Isabella berjaya ditahan pihak berkuasa keesokan harinya dan didakwa atas cubaan membunuh ibunya.

Walaupun dihadapkan ke mahkamah atas pertuduhan itu, namun laporan Denver Post pada 2014 menjelaskan Isabella didapati tidak bersalah selepas membuat perakuan gila (insanity plea).

Perakuan itu dibuat selepas keputusan analisa kesihatan mental yang dijalankan mendapati beliau mengalami masalah mental. Beliau kemudiannya dihantar ke Colorado Mental Health Institute of Pueblo untuk menjalani hukuman di sana.

Baca juga kisah perlumbaan motosikal paling bahaya di dunia ini yang sering dikongsikan di media sosial di pautan di bawah.

Kisah Perlumbaan Paling Bahaya, Catat 258 Kematian Dalam Masa 113 Tahun

Carlos Ghosn, Legenda Automotif Nissan Yang Menjadi ‘Penjenayah’ Dikhendaki Jepun

10 Kejadian Jenayah Yang Sempat Dirakam Google Earth


Cap Dagangan Harimau Menangis Belum Jadi Hak Eksklusif, Ibu Neelofa Diminta Tidak Dahului MyIPO

Semalam kecoh di media sosial apabila ibu kepada Neelofa telah menghantar permohonan untuk cap dagangan Harimau Menangis. Lantaran itu, rata-rata netizen berasa tidak puas hati akan tindakan tersebut.

Terbaharu, Perbadanan Harta Intelek (MyIPO) dalam satu kenyataan meminta Datin Noor Kartini Noor Mohamed tidak mendahului MyIPO dengan mendakwa jenama Harimau Menangis telah didaftar sebagai cap dagangan serta menjadi hak eksklusif beliau.

KENYATAAN MEDIA BERHUBUNG PERMOHONAN CAP DAGANGAN HARIMAU MENANGIS

Berikut adalah kenyataan media oleh Ketua Pengarah MyIPO berhubung isu berkaitan pic.twitter.com/AIu80Kzeta

Menurut Ketua Pengarah MyIPO, Datuk Mohd. Roslan Mahayudin berkata, MyIPO telah menerima permohonan daripada Noor Kartini untuk mendaftarkan jenama Harimau Menangis baru diterima oleh MyIPO pada bulan November tahun lalu, dan ia masih lagi dalam peringkat pemeriksaan.

Tambahnya, MyIPO akan memproses permohonan beliau sepertimana biasa di mana sebarang keputusan yang dibuat adalah berdasarkan peruntukan undang-undang yang ada.

Untuk pengetahuan anda, cap dagangan bererti apa-apa tanda yang boleh dinyatakan secara grafik yang boleh membezakan barang-barang atau perkhidmatan satu perusahaan daripada perusahaan-perusahaan yang lain.

Bagi anda yang terlepas isu ini, anda boleh klik pautan di bawah untuk ketahui lebih lanjut.

‘Tiada Siapa Boleh Guna Selepas Ini’- Netizen Kecam Ibu Neelofa Cuba Trademark Nama Harimau Menangis

Che Nom Izinkan Orang Ramai Guna Resipi Dan Gambar Masakan Untuk Berniaga


Capai 5.4 Juta Tontonan, Alha Alfa Cosmetics Berjaya Mendimensikan AJL 37 Dengan Kemeriahan

Anugerah Juara Lagu 37 (AJL 37) yang didimensikan oleh Alha Alfa Cosmetics pada malam 12 Februari lalu berlangsung penuh meriah dengan 5.4 juta capaian tontonan di TV3 dan 1.75 juta capaian di platform digital.

Sementara lebih 8,000 peminat muzik tanah air membanjiri Axiata Arena bagi menyaksikan acara penuh berprestij itu secara langsung demi menyokong barisan selebriti kegemaran mereka pada malam tersebut.

Lagu Terus Hidup ciptaan dan nyanyian Aina Abdul diangkat sebagai juara pada malam tersebut sekaligus melayakkan Aina untuk membawa pulang trofi dan wang tunai sebanyak RM100,000.

Lebih manis lagi, Aina juga turut memenangi kategori vokal terbaik dan menerima RM12,000 berserta sebuah trofi.

Sementara tempat kedua diduduki SonaOne & Joe Flizzow menerusi lagu Suatu Malam Di Temasek dan tempat ketiga jatuh kepada Anugerah Terindah nyanyian Alif Satar & The Locos. Masing-masing membawa pulang wang tunai RM50,000 dan RM30,000 bersama trofi.

Persembahan penuh bersemangat Shiha Zikir untuk lagunya Irama ternyata membuahkan hasil apabila berhasil meraih Anugerah Persembahan Terbaik. Beliau menerima wang tunai RM10,000 berserta trofi.

Anugerah Khas Penyanyi Pilihan Penaja pula jatuh kepada Khai Bahar yang menyanyikan lagu Sengsara apabila berjaya mendapat undian tertinggi di aplikasi TikTok. Menerusi kategori ini, Khai berjaya membawa pulang hadiah wang tunai RM12,000.

Pengasas Alha Alfa Cosmetics, Datuk Alha Alfa terdahulu berkata kepada The Vocket, beliau melihat AJL 37 sebagai satu platform yang baik untuk menunjukkan sokongannya terhadap barisan selebriti tanah air.

Beliau juga bangga dapat menjadi sebahagian daripada AJL 37 sekaligus dapat mengetengahkan gabungan tema ‘Dimensi Muzik’ bersama solekan yang baginya telah meninggalkan kesan yang memukau di hati penonton.

Meskipun tak mudah namun kreativiti yang ditunjukkan barisan jurusolek menggunakan produk Alha Alfa Cosmetics ternyata telah menjadikan visual solekan pada malam tersebut lebih menyerlah.

Bersempena dengan AJL 37 yang lalu Alha Alfa Cosmetics telah memperkenalkan Set Dimensi, ia dilengkapi dengan serum kolagen yang mengandungi foundation serta lip booster.

Set ini sesuai untuk anda yang mahu tampil lebih natural tanpa solekan tebal. Apa yang lagi best, ianya juga boleh merawat kulit anda agar kekal sihat dan menawan.

Set Dimensi kini boleh didapati dengan harga RM59.90 sahaja berbanding harga asal RM79.90. Pembelian boleh dibuat melalui TikTok @alhaalfaofficial. atau laman web rasmi mereka di SINI.


Capai Kata Sepakat, Syamsul Bakal Lafaz Talak Pada Puteri Sarah 18 April Ini

Selepas beberapa bulan berlaku konflik melibatkan pasangan selebriti terkemuka iaitu Syamsul Yusof dan Puteri Sarah Liyana, kedua-dua selebriti ini memilih untuk menemui titik perakhiran pada 18 April ini.

Dilaporkan kata sepakat tersebut telah dicapai pada pertemuan kedua-dua pihak yang diadakan pada malam tadi.

Pelakon Puteri Sarah dan suaminya sepakat mengakhiri kemelut perkahwinan mereka apabila Syamsul Yusof setuju untuk melafazkan talak pada 18 April ini. https://t.co/nv6CRJ20cY

— Mohd Redzuan Abdul Manap (@redzuanNewsMPB) April 10, 2023

Hakim Syarie, Akmaluddin Ilyas juga akan merekodkan segala terma-terma penyelesaian dan persetujuan kedua-dua pihak.

Terma penyelesaian dan persetujuan tersebut akan merangkumi isu-isu berkaitan handanah (hak penjagaan anak), nafkah anak-anak, mutaah, edah dan harta sepencarian.

Replying to @nr.ainazhar Doakan yang terbaik ye 😁. 📽 Auzaee Athallah. #beritaditiktok #trendingnewsmalaysia #fyp #syamsulyusof #puterisarahliyana

Mengulas mengenai keputusan yang dibuat kedua-dua belah pihak, Sarah memaklumkan segalanya berakhir dengan tenang dan enggan bermusuh dengan bapa kepada anak-anaknya itu.

Sebelum ini, Syamsul Yusof memaklumkan enggan menceraikan Puteri Sarah meskipun sudah diminta ibu beliau untuk menceraikan wanita tersebut.


19 Mutiara Yang Saya Kutip Dari Pertemuan Dengan Pengasas Telekung Siti Khadijah

Saya selalu menulis, zaman ini zaman aspirasi bukan zaman motivasi lagi. Kita lebih mengkagumi “apa yang awak buat, bukan apa yang awak cakap”.

Beberapa hari lepas saya berkesempatan belajar dengan Tokoh Usahawan Wanita yang luar biasa berjaya dan bermula sebagai suri rumah sepenuh masa.

Beliau bukan pernah bekerja dengan mana-mana agensi korporat terkemuka melainkan membesarkan 6 anak lelaki yang kacak semuanya.

Dari bahasa dan tuturkatanya memang benar, beliau bukan pakar motivasi yang terkenal itu. Tiada intonasi dan tekanan pada suaranya, tiada lawak jenaka, semuanya sekata tetapi kejayaannya harus jadi aspirasi semua wanita suri rumah tangga.

Produk Siti Khadijah bukan berasal dari Kelantan, ia usaha anak Perak yang berjaya cipta nama. Pernah terlibat dengan pelbagai skim MLM yang akhirnya menghabiskan banyak duitnya, impian murni seorang isteri adalah membantu suami selain jadi suri hatinya.

1. Pesannya, mulakan sesuatu awal pagi, tulis impian di atas kertas dan selepas 10 tahun impian yang ditulis akhirnya tercapai.

2. Beliau bermula dengan telekong yang selesa, menyelesaikan masalah keselesaan wanita ketika menunaikan solat. Menaikkan taraf telekong sekadar ada kepada yang selesa dan nyaman diguna.

3. Anggapan orang bahawa orang lebih pentingkan handbag, baju dan tudung ternyata salah. Kesedaran beragama dan ekonomi yang baik menjadikan kejayaan utama

4. Pernah terlibat dengan bankrupcy dan bermasalah dengan CCTOS tetapi mereka berjaya selesaikan dan tak lari dari masalah.

5. Bermula sebagai syarikat enteprise pada 2009 di Cheras dan pada tahun 2010 menjadi syarikat sdn bhd di Bangi.

6. Mendaftar jenama Siti Khadijah di Mypo secara sendiri bagi elak di ciplak oleh orang lain.

7. Mereka juga menghadapi isu cetak rompak apabila jenama SK mula di ‘keluarkan’ oleh Vietnam sebagaimana isu tudung Nelofa.

8. Beliau tiada mentor sebenarnya, bermula berdasarkan gerak hati seorang wanita dan isteri untuk keperluan solat yang lebih selesa.

9. Banyak ilham itu datangnya dari Allah Swt dan bukannya dari kaedah pemasaran dan stategik perniagaan Barat.

10. Tagline ‘Lambang Cinta Abadi’ itu luar biasa. Katanya ” kita tak boleh beri rasa khusyuk, tetapi kita boleh beli rasa selesa”.

11. Mereka ada pasukan pemasaran yang luarbiasa dan memiliki billboard terbesar di lebuh raya.

12. Sasaran awal mereka adalah wanita 35 tahun keatas dan kali pertama muncul iklan di majalah wanita.

13. Falsafah beliau luar biasa, “Tempat wanita itu tetap di sisi suami, dirumah dan anak anak tercinta”. Sebagai usahawan berjaya, beliau masih setiap hari makan bersama keluarga pagi, tengahari dan malam.

14. Kebahagian rumah tangga itu lebih penting, menjadi suri hidup Tuan Amiruddin pada usia 20 tahun.

15. Mereka memiliki kilang bumiputera gergasi di sini dan di luar negara dengan penghasilan tudung 1700 helai sehari. Mesin kilang baru yang dibeli akan menghasilkan 3000 telekong sehari selepas ini.

16. Pesan suaminya, jaga solat jemaah sepanjang masa dimasjid kawasan rumah kita.

17. Pesannya, network sangat penting, branding sangat penting dan ilmu perakuanan.

18. Jadi ushawan bukan sebab benci boss, bosan kerja atau letih kerja. Mesti konsisten berusaha.

19. Punca tak dapat pembiayaan kerana kita tiada akaun yang tersusun.

Jika ada yang kata telekong mereka mahal dari orang lain, saya kira kita kena lihat kembali beg tangan dan kasut tinggi kita. Nak berjumpa Tuhan kita masih berkira kira.

Saya teruja dan tumpang kagum dengan usaha murni mereka. Sumbangan dan usaha kebajikan mereka juga sangat luar biasa, biarlah jadi rahsia antara saya, peserta seminar dan yang maha pencipta.

Beberapa hari lepas juga mereka menerima Anugerah Perdana SME anjuran Bank Islam dan Utusan atas pencapaian luar biasa ini. TAHNIAH. Semoga Siti Khadijah kekal sebagai legasi yang baik di hati ummah dan terus berjaya doa kami semua.

Azizul Azli Ahmad
Menjadi Kaya Itu Mulia


Capai Kejayaan Cemerlang Di Luar Negara, Ini 5 Tokoh Rakyat Malaysia Yang Mungkin Anda Tidak Kenali

Tipulah jika anda tidak berasa bangga dengan pencapaian rakyat Malaysia dalam dan juga luar negara. Sebenarnya ramai rakyat Malaysia yang boleh dijadikan inspirasi untuk anak muda agar dapat mencapai kejayaan lalu mengharumkan nama Malaysia di persada dunia.

Menerusi video berdurasi 9 minit ini, seorang pensyarah di Universiti Teknologi Malaysia iaitu Dr. Muhamad Hasbullah Padzillah telah berkongsikan pencapaian 5 rakyat Malaysia yang cemerlang di luar negara.

Untuk pengetahuan anda, 5 individu tersebut adalah Dr. Afifi Al-Akiti, Dr. Amalina Che Bakri, Dr Wan Wardatul Amani Wan Salim, Dr. Masliza Mahmod dan Dr. Farah Shaheera Roslan.

Tonton video ini untuk ketahui sumbangan mereka sehingga menaikkan nama Malaysia di mata dunia. Semoga perkongsian ini bermanfaat untuk anda.

Sementara itu, kami kongsikan beberapa kisah anak Malaysia yang berjaya mencipta nama pada pautan di bawah ini.

Kisah Pengorbanan Besar Seorang Bapa Demi Melahirkan Lagenda Catur Muda

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

Berjaya Jadi Doktor Walau Hidup Susah, Kisah Hidup Lelaki Ini Buat Netizen Terharu


Capital A Tolak Pinjaman RM500 Juta Selepas Pengasas Enggan Jadi Penjamin

Capital A Bhd (dahulunya dikenali sebagai Kumpulan AirAsia Bhd) tidak dapat meneruskan pinjaman RM500 juta di bawah Skim Jaminan Prihatin Danajamin Nasional Bhd kerana ia tidak dapat menerima syarat-syarat tertentu termasuk pengasasnya, Tan Sri Tony Fernandes dan Datuk Kamarudin Meranun, enggan menjadi penjamin, lapor The Edge.

Capital A turut berkata pihaknya tidak dapat memenuhi syarat Danajamin untuk melaksanakan pelan dan mendapatkan kelulusan bagi memulihkan ekuiti pemegang saham yang disatukan agar berada di atas RM40 juta dan 25% daripada modal saham atau untuk mendapatkan lanjutan masa bagi menyediakan pelan regulasi dari Bursa Malaysia untuk tempoh yang sepadan dengan fasiliti kelab itu.

Perkembangan terbaharu ini menimbulkan ketidakpastian mengenai pelaksanaan permodalan semula syarikat penerbangan itu kerana pinjaman daripada Danajamin merupakan sebahagian besar daripada rancangan pengumpulan dana.

Dalam makluman kepada Bursa Malaysia, lembaga pengarah dan pengurusan Capital A mengumumkan bahawa syarikat itu tidak akan meneruskan fasiliti kelab kerana ia “tidak dapat menerima dan/atau memenuhi syarat tertentu” yang ditetapkan oleh Danajamin.

Pemfailan menyatakan bahawa jaminan bersama dan beberapa jaminan diperlukan sebagai penjamin kepada Danajamin daripada Fernandes dan Kamarudin, yang kedua-duanya menguasai kira-kira 24.64% pegangan dalam Capital A melalui Tune Air Sdn Bhd 12.41% dan Tune Live Sdn Bhd 12.23%.

“Capital A sedang meneroka alternatif pembiayaan hutang lain yang tersedia dengan syarat yang boleh diterima sesuai dengan operasi dan keperluan pembiayaan syarikat,” kata syarikat itu dalam pemfailan itu.

Untuk rekod, pinjaman RM500 juta yang yang diluluskan pada 5 Okt 2021 daripada Danajamin adalah sebahagian daripada usaha mengumpul dana RM2.5 bilion Capital A untuk permodalan semula selepas syarikat penerbangan itu terkesan dengan wabak COVID-19, sama seperti syarikat penerbangan lain di seluruh dunia.

AirAsia bakal kenakan semula surjac bahan api sehingga RM60 bermula 8 Mac ini. Rujuk pautan di bawah untuk membaca.

AirAsia Bakal Kenakan Semula Surcaj Bahan Api Sehingga RM60 Bermula 8 Mac Ini

AirAsia Kemas Kini Caj Daftar Masuk Melalui Kaunter, Harga Kembali Semula Kepada Asal


Caprice Mahu Buat Pendedahan Keadaan Sebenar Di Gaza Dalam Masa Terdekat

Sedia maklum, Caprice telah melaksanakan misi kemanusian ke Gaza dan Mesir bermula pada 23 Jun 2021.

Terbaharu, Caprice dikhabarkan mahu membuat pendedahan keadaan sebenar dan apa yang berlaku dengan misi di Gaza dalam masa terdekat. Hal itu diberitahu Caprice menerusi Instagram miliknya.

A post shared by Caprice (@capriceofficial)

Menerusi perkongsian tersebut, Caprice turut mengatakan beliau meminta maaf kepada rakyat Malaysia dan bersedia untuk ‘mengadaikan’ nyawa demi menceritakan hal sebenar.

Caprice yang masih berada di Gaza membuatkan orang ramai berasa bimbang akan keselamatan dirinya. Malah, rata-rata netizen berharap Caprice akan dilindungi dan pulang dengan selamat.

Bukan itu sahaja, Caprice yang membalas komen netizen turut mengatakan bahawa beliau harus berkongsi perkara sebenar dari Gaza kerana beliau rasa tidak akan dapat pulang. Sama-sama kita nantikan pendedahan Caprice tidak lama lagi.

Sementara itu, kami kongsikan artikel berkaitan Caprice berbahas dengan influencer Israel pada pautan di bawah ini.

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Mahu Pengamal Ilmu Hitam Ditangkap, Caprice Dedah Diganggu Bomoh Tanpa Henti


Sering Jadi Polis Netizen, Wanita Ini Mahu Dedah ‘Sisi Gelap’ Caprice

Sebut mengenai Caprice pasti ramai yang mengenalinya. Berjaya menempa nama sebagai selebriti dan rapper antara yang membuatkan beliau dikenali dalam dunia hiburan. Bukan itu sahaja, beliau juga yang aktif mengulas isu semasa di Instagram antara yang membuatkan nama beliau sering menjadi sebutan netizen.

Terbaharu, terkenal dengan sikap mendedahkan sisi gelap atau dark side individu lain, Caprice atau nama sebenarnya Ariz Ramli nampaknya tidak terlepas daripada ‘didedahkan’ oleh individu lain.

Menerusi TikTok @fmhdxxx wanita ini mendakwa sedia mendedahkan sisi gelap Caprice yang sekaligus telah mendapat perhatian Caprice serta netizen sendiri.

Perkongsian ringkas mengenai hasrat wanita ini untuk mendedahkan sisi gelap Caprice nampaknya telah mendapat sokongan daripada netizen yang seolah tidak sabar menantikannya.

Belum sempat wanita ini mendedahkan sisi gelap selebriti ini, Caprice menerusi perkongsian terbaru di Instagram dilihat mendedahkan ‘sisi gelap’ beliau sendiri yang mendakwa beliau pernah memiliki ramai teman wanita suatu masa dahulu di mana beliau melabel dirinya sebagai bad boy.

A post shared by Tiger of AlQuds (@capricedaddycap)

Bukan itu sahaja, Caprice menerusi Instagram Stories beliau turut mahukan mereka yang mempunyai maklumat mengenai wanita tersebut menghubungi beliau. Walau bagaimanapun, perkongsian Instagram Stories ini telah dipadam oleh pihak beliau.

Isu yang berlaku sekali lagi membuatkan nama Caprice menjadi sebutan netizen selepas beliau pada minggu lalu meluahkan rasa kurang senang dengan tweet daripada pihak MYDIN membuatkan beliau mahu saman MYDIN sehingga RM30 juta.


‘1 Malaysia Kena Scam’ – Caprice Bongkar Isu Wanita Mahu Dedah ‘Sisi Gelap’ Beliau

Kecoh sekitar dua hari lalu apabila tular sebuah video perkongsian TikTok @fmhdxxx yang memaklumkan sedia bongkarkan dark side atau sisi gelap Caprice.

Perkongsian ringkas beliau pada video berkenaan telah meraih pelbagai respon di kalangan netizen di mana rata-ratanya tidak sabar menantikan sisi gelap Caprice berikutan sikap beliau yang pantas mengulas isu melibatkan individu lain.

Di sangka wanita berkenaan bakal meneruskan pembongkaran, lain jadinya apabila Caprice sendiri mendedahkan sikap beliau suatu ketika dahulu di mana beliau mendakwa memiliki ramai teman wanita serta digelar bad boy.

Bukan itu sahaja, Caprice menerusi perkongsian terbaru di Instagram tampil berkongsi perbualan seorang wanita menerusi telefon yang dinamakan sebagai Baby Farah.

Menerusi perbualan tersebut, mereka mendakwa media seolah menguar-uarkan isu yang berlaku manakala Caprice pula dikatakan tidak mengenali wanita bernama Farah tersebut.

Bukan itu sahaja, Caprice menerusi laman Instagram Stories telah mendedahkan wanita bernama Farah yang mahu membongkar sisi gelap beliau sekadar melakukan video tersebut untuk mengikut trend.

Wanita tersebut turut mengakui terlupa bahawa Caprice kini sedang menjadi buah mulut netizen. Walau bagaimanapun, perkongsian beliau di Instagram Stories ini telah diturunkan oleh beliau.

Sehubungan dengan itu, Caprice mendakwa situasi yang berlaku telah membuatkan 1 Malaysia kena scam sedangkan tiada isu yang berlaku. Beliau juga turut mengakui ramai yang menantikan beliau ‘jatuh’ disebabkan sesuatu isu yang mungkin terpalit dengan beliau.

Perkongsian yang dilakukan sekali lagi telah mendapat perhatian netizen. Terdapat netizen yang kagum dengan sikap Caprice yang cekal melawan dakwaan yang dilontarkan kepada beliau. Malah, tidak kurang juga netizen yang mahukan update mengenai saman yang beliau mahu kemukakan kepada MYDIN bernilai RM30 juta.


Marvel Terangkan Captain America Sebenarnya Adalah ‘Secret Agent’ Untuk Hydra

Siapa yang dah tengok filem ‘Captain Amerika: Civil War’? Siapa yang jatuh hati dengan ketampanan Steve Rogers? Fikir semula kerana dalam isu terbaru komik ‘Captain America: Steve Rogers #1’, Marvel telah membuat kejutan buat semua peminat Captain America; beliau sebenarnya adalah secret agent untuk Hydra, terrorist organization yang Captain America perangi sepanjang masa ini. Boom!

Dalam sebuah temubual dengan Time, executive Marvel, Tom Brevoort menyatakan pelan untuk menjadikan Captain Amerika villain dalam Marvel Universe sudah dalam rancangan sejak tahun 2014 lagi, dengan niat untuk menerangkan scene politik semasa; lebih-lebih lagi apabila kita mengetahui sisi gelap pemimpin yang kita sayangi.

“Akan timbul perasaan tak senang dengan idea superhero sebenarnya adalah salah seorang dari organisasi yang mereka lawan. Memang banyak orang normal dalam dunia ini yang bersifat profesional di depan kita tetapi menyembunyikan rahsia gelap disebaliknya,” kata Tom.

Tom mengatakan ini bukan gimik untuk melariskan jualan komik Captain America. Ini adalah diri sebenar Captain Amerika. Perkembangan terbaru Captain Amerika ini semestinya akan memberi impak dalam Marvel Cinematic Universe. Jika mengikut komik sekalipun, rakan Captain, Sam Wilson (The Falcon) memang menggalas tugas Captain Amerika ketika ketiadaan Steve Rogers.

Semakin menarik dunia Marvel. Tetapi ada peminat tegar Marvel berpendapat ini hanyalah gimik Marvel dan Steve Rogers berbuat demikian hanya untuk menjatuhkan lagi kekuatan Hydra. Tak sabar untuk tahu perkembangan Steve Rogers ini. Tetapi, buat masa sekarang, Hail Hydra!


‘Captain America: Civil War’ Karya Terbaik Marvel Setakat Ini

Pejam celik pejam celik, akhirnya ‘Captain America : Civil War’ sudah berada di pawagam! Peminat Marvel dari serata dunia sangat menantikan karya terbaru Marvel ini dan saya sudah menontonnya. Sebelum itu, saya ingin berterima kasih kepada Communications & Multimedia Consumer Forum of Malaysia yang telah memberi peluang kepada saya menjadi antara yang terawal menonton filem ini. Arigato! Mereka ada lancarkan aplikasi baru untuk anda. Nak tahu aplikasi apa, boleh klik di sini.

Okay, untuk review kali ini, tidak akan ada sebarang spoiler. Cuma saya akan terangkan jalan cerita dan watak-watak yang ada dalam Civil War kali ini. Boleh dikatakan filem ini adalah The Avengers cuma ketiadaan Thor dan Hulk saja dalam filem ini. Memang star studded!

Ceritanya bermula apabila satu misi Captain Amerika di Lagos, Nigeria telah menyebabkan kematian ramai orang awam. Disebabkan tragedi ini dan tragedi peperangan Avengers sebelum ini, United Nations telah bersepakat untuk menolak The Avengers. Semuanya berhubung kait dengan filem Marvel sebelum ini yang melibatkan pertembungan The Avengers dengan Ultron, pertembungan dengan Loki dan kemusnahan ketika Captain America menumpaskan Hydra. Semua peperangan ini menyebabkan ramai orang awam terkorban.

Satu resolusi telah dibuat oleh United Nations untuk menghadkan kuasa The Avengers kerana pemimpin-pemimpin dunia berpendapat The Avengers adalah punca terjadinya segala perang sebelum ini. Resolusi itu memerlukan setiap ahli Avengers bersetuju untuk menghadkan misi mereka di seluruh dunia dan hanya boleh bertindak jika dipersetujui oleh United Nations.

Di sinilah konflik bermula apabila Captain America tidak bersetuju dengan perjanjian itu tetapi Tony Stark aka Iron Man merasakan perjanjian itu adalah yang terbaik untuk Avengers. Perjanjian inilah yang menjadi titik permulaan perbezaan pendapat antara ahli Avengers.

Konflik ini menjadi lebih personal apabila ia melibatkan prinsip, tanggungjawab dan nilai persahabatan. Captain America ingin menyelamatkan rakan baiknya, Bucky (Winter Soldier) yang menjadi sasaran United Nations apabila beliau dijadikan kambing hitam dalam satu serangan di pejabat United Nations.

Jadi siapa yang berada di pihak Captain America dan siapa di pihak Iron Man? Untuk memudahkan anda, lihat saja pada gambar di bawah ini.

Hawkeye,Falcon,Bucky Barnes (Winter Soldier),Ant-Man & Scarlet Witch

War Machine, Black Widow, Black Panther, The Vision & Spider-Man

Kesian pada Spider-Man sebab tiada gambar dalam Team Iron Man. Spider-Man sebenarnya adalah ‘senjata rahsia’ Marvel untuk filem ini. Jadi sebab itulah tiada langsung kelihatan Spider-Man dalam ruang promosi ini. Bagi saya, watak paling berkesan dalam filem ini adalah Black Panther dan Spider-Man. Memang pandai Marvel highlight mereka ini sebab tak lama lagi, akan keluar filem stand-alone untuk dua watak ini, ‘Spider-Man : Homecoming’ pada 2017 dan ‘Black Panther’ pada 2018.

Anda rasa filem Batman Vs Superman (BvS) bosan sebab jalan ceritanya yang mendatar dan action di hujung-hujung? Samalah filem Civil War ini dengan BvS. Disebabkan fasa ‘character development’ untuk setiap watak diterangkan secara detail, agak serius dan mendatar jugak Civil war ini pada permulaannya. Tetapi cerita ini mula mendapat momentum ketika team Captain dan team Iron Man bertempur. Seperti biasa unsur fun filem Marvel memeriahkan filem ini. Lagi-lagi dengan watak Ant-Man dan Spider-Man. Gila betul mereka ini.

Jadi siapakah dalang di sebalik pertempuran Iron-Man dan Captain Amerika ini? Hebat betul beliau sebab berjaya lagakan Iron-Man dan Captain Amerika hampir separuh mati. Nak tahu siapa penjahat filem ini, silalah tonton filem ini.

Tahniah sebab berjaya membaca artikel ini sehingga tamat. Bagi saya, filem ini adalah antara filem terbaik franchise Marvel buat masa ini kerana jalan ceritanya yang teratur dan perkembangan setiap watak adalah sangat baik sekali. Ada 12 superhero dalam filem Civil War ini, jadi beribu tahniah buat tuan direktor kerana berjaya membahagikan peranan kepada setiap watak dengan jayanya. Filem ini digarap dengan baik untuk menjadi jambatan kepada sekuel The Avengers yang akan datang.

Jadi anda jangan keluar panggung awal sebab ada dua scene tambahan selepas end credit. Kesian Bucky kerana tangan beliau putus dicantas Tony Stark. Alamak terkasi spoiler pulak. Tapi tak jadi masalah sebab beliau kemudiaannya disembunyikan di Wakanda, negara milik Black Panther untuk dirawat. Alamak, terkasi pulak lagi satu spoiler.

Jadi untuk filem ini, saya beri rating 9.5/10. A must watch to all superhero fans out there. Tahniah buat Marvel kerana berjaya menghasilkan filem yang sangat awesome ini.


Captain Marvel Berjaya Raih RM1.8 Bilion Untuk Tayangan Pembukaan

Nampaknya filem Captain Marvel mendapat sambutan pada minggu pertama tayangannya. Filem tersebut berjaya meraih $455 juta (~RM1.8 bilion) setelah ditayangkan sejak Rabu lalu di seluruh dunia.

Kutipan Captain Marvel tetap kukuh walaupun berdepan pelbagai reaksi bercampur daripada peminat. Captain Marvel merupakan filem terakhir Marvel Cinematic Universe (MCU) sebelum Avengers: Endgame yang bakal ditayangkan tidak lama lagi.

Brie Larson’s Captain Marvel On Track For $1B After $455M Global Debut https://t.co/hIJk1kaVM6 pic.twitter.com/lrDSJmh7qP

— Heroic Hollywood (@heroichollywood) March 11, 2019

Malah, filem Captain Marvel menjadi filem kedua meraih kutipan paling tinggi pada minggu pertama tayangan selepas filem Harry Potter and the Deathly Hallows Part 2 yang berjaya meraih $483.2 million (~RM1,974 juta) pada tayangan pembukaan pada tahun 2011.

Baca lagi: Captain Marvel Kepingan Puzzle Terakhir Sebelum Endgame


Captain Marvel Filem Terbaru Marvel Studios Sertai ‘One Billion Dollar Club’

Nampaknya filem Captain Marvel menjadi antara filem terbaik Marvel. Ini merupakan satu pencapaian yang baik untuk filem itu dan meunjukkan penerimaan yang baik dari peminat filem Marvel seluruh dunia.

Sebelum ini, Captain Marvel berjaya raih RM1.8 Bilion untuk tayangan pembukaan, dan kini filem tersebut antara filem box office yang berjaya meraih kutipan lebih $1 billion (~RM4 bilion) di seluruh dunia.

Our girl Carol Danvers just joined the One Billion Club! Thank you endlessly to everyone for helping us cross this milestone. It has been an absolute pleasure sharing this character with the world. I’ve loved seeing the cosplay, fan art and passionate words about our HERo. Cheers to you all! Higher, Further, Faster baby!

A post shared by  Brie (@brielarson) on Apr 3, 2019 at 11:41am PDT

Malah, dengan kutipan tersebut menjadikan Captain Marvel filem ke-7 Marvel yang berjaya pecah panggung pada kemunculan pertana. Purata kutipan filem Marvel adalah lebih daripada $880 million (~RM3.5 juta). Antara filem lain yang meraih kutipan lebih USD1 bilion adalah 3 filem Avengers, Black Panther, Iron Man 3 dan Captain America: Civil War.

Baca lagi: ‘Captain Marvel’ Kepingan Puzzle Terakhir Sebelum Endgame


‘Captain Marvel’ Kepingan Puzzle Terakhir Sebelum Endgame

Semalam bermulanya sudah tayangan rasmi untuk filem terbaru daripada Marvel Studios, Captain Marvel. Jika filem baharu biasanya akan ditayangkan pada setiap hari Khamis, Captain Marvel pula berjaya ‘menarik’ tarikh tayangan rasmi berkenaan sehari lebih awal untuk pasaran Malaysia.

Dengan hype yang hebat untuk filem ini, adakah Captain Marvel sebuah filem yang bagus? Kami terangkan terlebih dahulu keindahan filem ini.

Filem ini akan bermula dengan Carol Danvers (Brie Larson) bangun di dunia yang ditadbir oleh Bangsa Kree, di mana Carol sendiri berkhidmat sebagai Starforce. Misi utama mereka adalah untuk memusnahkan puak Skrull, ‘penjahat’ dalam filem ini.

Untuk cerita lanjut, anda perlulah tonton sendiri di pawagam. Filem ini mudah sahaja untuk difahami kerana jalan ceritanya yang straight forward. Namun, ada plot twist menarik yang akan buat anda terfikir pihak mana yang baik sebenarnya? Kami suka plot twist ini.

Adakah Captain Marvel ahli Avengers terkuat? Kuasa yang dimilikinya adalah sangat berbeza dengan ahli Avengers yang lain. Selepas menonton Captain Marvel, Avengers kini mempunyai kelebihan untuk bertarung dengan Thanos di Endgame nanti!

Disebabkan filem ini disetkan pada tahun 1995, ianya sangat dekat di hati penonton yang membesar sepanjang tahun 90an.

Daripada Blockbuster hinggalah ke Windows 95, semuanya ada dalam filem ini. Owh, begitu juga dengan pemilihan lagu dalam filem ini. Dengar sahaja lagu Nirvana, semua yang menonton teruja. Dan fesyen leather jacket pasti akan naik semula selepas ini.

Kucing yang muncul dalam poster dan trailer Captain Marvel ini bukan sebarangan kucing. Muka sahaja comel, tetapi ‘bahaya’ rupanya. Dalam Captain Marvel dapat dilihat betapa sayangnya Nick Fury dengan kucing.

Kerana Captain Marvel lah inisiatif Avengers dimulakan oleh Nick Fury. Kredit harus diberi pada pasukan CGI Marvel kerana dapat ‘memudakan’ Nick Fury dan Agent Coulson dengan jayanya tanpa nampak fake. Begitu juga dengan rekaan kota Kree yang sangat futuristik.

Jenaka antara Nick Fury dan Captain Marvel juga sangat bersahaja dan just nice, tidak terlalu dibuat-buat. Pada filem inilah anda akan tahu angkara siapa butanya sebelah mata Nick Fury.

Pun begitu, ada juga kekurangan yang kami dapat lihat pada filem ini. Perjalanan filem ini agak perlahan dan sayangnya, tiada babak aksi yang memorable yang kami dapat recall dalam Captain Marvel.

Disebabkan ianya di era 90an, banyak lagi lagu hebat lain yang boleh diselitkan dalam filem ini. Pada kami, pemilihan lagu untuk Umbrella Academy jauh lebih baik daripada Captain Marvel. Satu lagu, Captain Marvel ada memakai baju Nine Inch Nail (NIN) dalam filem ini tetapi seingat saya, tiada pun satu lagu NIN dalam filem ini.

Adakah Captain Marvel worth the hype? Kami akan jawab ya. Cuma ideologi feminism yang cuba disampaikan dalam Captain Marvel agak try hard. Kami beri rating 8/10. Dan selepas menonton, anda pasti nampak semua kucing sebagai Flerken.


19 Perkara Asas Anda Perlu Tahu Sebelum Travel Ke Cape Town, Afrika Selatan

Hutan yang menghijau, binatang-binatang liar yang berkeliaran dan tanah yang gersang adalah sangat sinonim dengan Afrika Selatan.

Adakah anda tahu Afrika Selatan juga kaya dengan khazanah alam seperti pantai yang membiru, bunga-bunga yang berwarna –warni , hidangan makanan yang lazat dan juga penguin yang jalan terkedek-kedek dengan comelnya.

AirAsia telah memulakan penerbangan terus ke Mauritius. Jadi anda boleh gunakan kesempatan yang diberikan untuk meneroka benua Afrika. Sebelum anda ke Cape Town, Afrika Selatan, ini antara perkara yang perlu anda ketahui.

Saya telah berpeluang mengembara ke sana selama 8 hari ( tidak termasuk hari perjalanan) dan berbelanja lebih kurang 180 USD (RM2500) sewaktu di sana.

1. Adakah suntikan vaksin Yellow Fever diwajibkan?

Untuk ke Afrika Selatan suntikan vaksin Yellow Fever adalah tidak diwajibkan. Tidak seperti negara Algeria, Ghana, Angola dan lain-lain negara di Afrika yang mewajibkan suntikan vaksin Yellow fever. Tetapi untuk langkah berjaga-jaga, eloklah diambil.

2. Adakah saya memerlukan visa untuk ke Afrika Selatan?

Tidak. Bagi pemegang passport Malaysia kita boleh melawat ke Afrika Selatan selama 90 hari tanpa visa. Horayyyy! Tetapi anda hendaklah sentiasa mendapatkan maklumat yang terbaru kerana kadang kala polisi akan berubah.

3. Apakah matawang yang digunakan di Afrika Selatan?

Matawang Afrika Selatan adalah South Africa Rand. Ianya boleh diitukar di beberapa tempat tumpuan pelancong di Kuala Lumpur seperti di KL Sentral, Mid Valley, Bukit Bintang dan lain lain.

Jika tidak sempat anda juga boleh membuat tukaran dari RM ke matawang antarabangsa seperti Euro, Singapore Dollar, Pound Sterling, USD dan lain lain.

4. Adakah Afrika Selatan selamat untuk single traveller?

Yup, Insyaallah selamat. Tetapi harus diingat kemana-mana pun anda pergi, pastikan anda berjaga–jaga. Sepanjang saya berada di sana, bagi saya penduduk Cape Town amatlah peramah dan sentiasa senyum.

Tetapi anda diingatkan supaya mengurangkan aktiviti pada malam hari. Jika ingin keluar malam, pastikan berteman.

5. Macamana cara untuk ke bandar dari lapangan terbang?

Terdapat beberapa cara untuk ke bandar dari lapangan terbang. Jika anda berkeseorangan, saya cadangkan anda menggunakan perkhidmatan bas MyCity. Harga sehala adalah 80 RAND.

Jika anda ke sana berdua atau lebih, saya sarankan anda menggunakan teksi (300 RAND) atau Uber ( dalam lingkungan 180 – 200 RAND). Jarak dari lapangan terbang ke pusat bandar adalah lebih kurang 30 hingga 40 minit.

6. Adakah terdapat ruang solat di lapangan terbang?

Ya, ada. Ruang solat terletak di kawasan ketibaan. Jika anda tersesat,ikut sahaja pandu arah yang disediakan. Harus diingat, hanya terdapat 1 ruang solat di lapangan terbang tersebut.

7. Makanan halal adakah mudah diperolehi?

Sangat mudah terutama jika anda berada di kawasan bandar seperti di Long Street. Pastikan juga anda menikmati hidangan yang disediakan oleh Cape Malay.

Antara restoran makanan segera yang halal adalah KFC dan juga Nandos. Harga makanan di sana boleh dikatakan berpatutan dan dalam lingkungan RM10 – RM20. Pasti puas hati dan sesuai dengan lidah Melayu.

8. Adakah saya akan mengalami masalah bahasa ketika di sana?

Bahasa utama Afrika Selatan adalah Bahasa Inggeris. Jadi, masalah bahasa mungkin bukan menjadi masalah utama jika anda boleh berkomunikasi dengan berbahasa Inggeris.

9. Bagaimana pula dengan pengangkutan awam?

Pengangkutan Cape Town adalah tip top dan terbaik. Jika anda di kawasan sekitar bandar Cape Town dan berada di sana lebih dari 2 hari Myciti PASS amat sesuai.

Kad Myciti boleh diperolehi di sekitar kaunter bas dengan harga 30 Rand (Kad tidak boleh dipulangkan) dan selepas itu anda boleh menambah wang seperti kad Touch N Go.

Untuk mendapatkan tambang yang lebih murah, anda boleh menggunakan perkhidmatan bas diluar waktu puncak. Jadual bas boleh dikatakan agak kerap dan sangat menepati waktu.

Jika tidak, anda boleh menggunakan miniteksi atau van. Kadar tambang sehari adalah dalam julat R 7 hingga R 10.

10. Jika saya suka akan aktiviti lasak adakah Cape Town sesuai untuk saya?

Ya, Cape Town sememangnya sesuai untuk sesiapa yang gemar melakukan aktivi lasak. Untuk penggemar hiking, pastikan anda hiking di Table Mountain, Lion’s Head dan juga Signal Hill. Di Table Mountain, anda juga boleh lakukan abseiling dan di Signal Hill anda boleh berparaglinding. Menarik bukan.

Sepanjang saya d isana, saya menginap di [email protected] hostel. Harga untuk semalam adalah cuma RM48. Murah dan berbaloi kan . Tempat penginapan yang saya menginap amat strategik, bersih dan mempunyai kelengkapan asas yang mencukupi. Secara purata, harga bilik untuk hostel di kawasan Cape Town adalah dalam lingkungan RM45- RM60.

Boleh. Walaupun Afrika Selatan tergolong dalam negara yang sedang membangun, air paip disana boleh diminum. Jadi, anda boleh berjimat.

13. Saya peminat sukan air, adakah berbaloi untuk ke Cape Town?

Cape Town mempunyai lebih kurang 70 buah pantai yang sangat bersih. Antara aktiviti sukan air yang popular adalah seperti surfing, kayaking,kite boarding, mandi manda dan banyak lagi. Jadi, jawapannya adalah amat berbaloi. Jika anda boleh.

14. Saya merancang untuk berbulan madu, adakah sesuai jika ke Cape town?

Ya, kenapa tidak. Cape Town merupakan antara bandar yang cantik yang pernah saya lawati. Angin yang sepoi-sepoi bahasa dipanah cahaya mentari yang terang berderang menambahkan suasana romantik.

15. Bagaimana cara termurah untuk ke sana?

Secara kasarnya jika dari Kula Lumpur ke Cape Town, tiket penerbangan adalah sekitar RM3OOO. Tetapi anda boleh mencuba untuk memulakan perjalanan dari Singapore atau Bangkok.

Rajin–rajin mebuka laman sesawang SkyScanner dan sewaktunya. AirAsia telah memulakan perjalanan terus ke Mauritius. Jadi, dari Mauritius anda boleh terbang ke Cape Town.

16. Travel insurance? Patut ke beli? Macam membazir sebab saya sihat dan tidak berpenyakit?

Malang sifatnya tidak berbau. Jadi sediakan payung sebelum hujan. Apa yang boleh saya katakan, travel insurance adalah benda wajib jika anda hendak travel.

Bukan setakat sebagai cover jika mengalami masalah kesihatan, tetapi juga jika penerbangan terlewat, kerosakan pada luggage dan sebagai nya.

17. Saya seorang ‘morning person’ adakah Cape Town sesuai dengan saya?

Sesuai. Pada waktu pagi anda boleh hiking di Table Mountain dan sewaktu denganya, bersiar-siar di kawasan pantai, menikmati sunrise dan juga jogging dikawasan sekitar.

18. Saya suka melakukan aktiviti kemasyarakatan. Adakah saya berpeluang melakukan ketika saya berada disana?

Kira-kira 10 minit dari Cape Town anda boleh melawat ke Ikhaya Le Themba atau Home of Hope. Disini anda boleh beramah mesra dengan kadang- kanak yang kurang berkemapuan.

Pastikan jika kesana, bawa sedikit cendehati seperti pen, pensil, buah-buahan. Mereka pasti akan gembira memerima kunjungan anda.

19. Kalau di Cape Town, Safari mana yang wajib di kunjungi?

Secara jujur, di bandar Cape Town tiada taman safari. Jika anda berminat dengan safari, anda boleh mengambil pakej sehari atau dua hari kerana ia terletak di luar bandar Cape Town.

Hari Pertama
Tiba di Lapangan Terbang Cape Town , Kalau lapar boleh menikmati KFC di lapangan terbang.

Perjalanan dari lapangan terbang ke bandar dalam lebih kurang 30 minit. Saya menggunakan MyCity

Petang melawat sekitar Waterfront Cape Town , Green Point dan area Stadium Cape Town sambal melihat matahari terbenam

Kos
Makan R45
MyCity RM30 (Bayar kad) RM80 (Tambang ke bandar) RM100 (Top up)
Beli stok makan RM70 (Sosej, telur, kentang, keju)
Hostel untuk 7 malam RM 160 X7 = RM 1120
JUMLAH R 1345

Hari Kedua
Hiking di Lion’s Head (3- 4 jam). Pastikan anda membawa bekalan makanan dan minuman yang mencukupi. Hiking ke atas mengambil masa 1 ½ jam .

Melawat perkampungan Bo’Kaap dan menikmati makanan Cape Malay

Malam – melawat Long Street (Long Street terletak ditengah-tengah bandar dan terdapat banyak restoran halal)

Kos (makan tengahari RM100)
JUMLAH RM 100

Hari Ketiga
Hiking di Table Mountain. Alternative boleh mengunakan cable car. Pastikan anda membeli secara dalam talian. Jika hiking di Table Mountain mengambil masa 2 – 2 ½ jam untuk ke atas . Ini antara Must do jika ke Cape Town.

Petang melawat Flea market di Greenmarket Square
Kos (Makan Tengahari RM 55)
JUMLAH RM55

Hari Keempat
Melawat Simon’s Town
Dari Cape Town menaiki keretapi ke Muizenberg. Dari Muizenberg anda boleh berjalan ditepi pantai St James Coastal walk dan terus ke Kalk Bay. Pastikan anda mencuba fish and chip. Berbaloi.

Dari Kalk Bay anda boleh menaiki keretapi ke Fish Hoek dan terus ke Simon’s Town

Di Simon’s town , ada masjid jadi boleh lah sembahyang.

Petang menikmati, matahari terbenam di SeaPoint (jalan kaki dari hostel)

Makan Fish and Chip RM 60
Tambang Keretapi RM 50
Top Up MyCity RM100
Makanan RM 80
JUMLAH RM 290

Hari Kelima
African penguin di Pantai Boulders. Dari Cape Town anda boleh menaiki keretapi ke Simon’s Town dan berjalan kaki ke pantai.
Anda boleh berada sehari di sana.
Makan tengahari di Simon’s Town jika ada masa anda boleh terus ke Cape of Hope (Tetapi ke tempah mini bas harga RM300, jadi jika berkumpulan

Makan fish and Chip RM 50
Tambang keretapi RM 30
Tiket masuk RM 60
JUMLAH RM 140

Hari Keenam
Melawat Pantai Hout Bay, pastikan anda membawa pakaian mandi . Jika anda ke sana pada hujung minggu, anda boleh melawat Pasar Minggu Kraf.
Petang ke Camp Bay

Kos (makan petang dan malam RM 110)
JUMLAH RM 110

Hari Ketujuh
Melawat taman botanical terbesar di Afrika , Kirstenbosch dengan menaiki UBER. Pastikan anda, membawa makanan yang cukup sebab dalam taman boleh berkelah.

Petang Hiking di Signal Hill untuk melihat matahari terbenam, anda juga boleh berparaglinding di sini

UBER RM 60
Tiket masuk RM 65
Makan RM 100
JUMLAH RM 225

Hari Kelapan
Hari terakhir, sepatutnya melakukan aktiviti kebajikan tetapi terpaksa dibatalkan kerana kanak-kanak tersebut mempunyai aktiviti lain.
Jadi hari ni ke Pantai Clifton sambal menikmati angin sepoi-sepoi bahasa. Jika anda berkelapangan dan mempunyai bajet, bolehlah ke sini.

UBER ke lapangan terbang RM 80 (kongsi 3)
Makan tengahari RM 100
JUMLAH RM 180


Captain Marvel Hadir Dengan Trailer Terbaru Yang Buatkan Ramai Teruja

Nampaknya Marvel’s Studio sekali lagi telah membuat kejutan kepada orang ramai dengan trailer filem yang dinanti-nantikan peminat Marvel melalui filem Captain Marvel lakonan Brie Larson.

Ini merupakan filem pertama keluaran Marvel Studios yang menampilkan watak wanita sebagai hero utama. Melihat daripada trailer filem ini, Carol Danvers telah memiliki kuasa ini ketika turun ke bumi setelah menyertai pasukan tentera Starforce yang diketuai oleh Mar-vell dilakonkan oleh Jude Law.

Selain itu, trailer ini turut disambut baik oleh IMAX, Real D 3D dan Dolby Cinema dalam menampilkan poster epik buat filem ini. Captain Marvel bakal mula ditayangkan 8 Mac 2019 ini. Pasti ramai yang tidak sabar untuk menonton bukan?

Are you ready for @MarvelStudios #CaptainMarvel in IMAX? Check out our exclusive artwork and get ready to immerse yourself in the MCU with up to 26% more picture, only in IMAX theatres. Tickets now on sale: https://t.co/HgEUbpN1Eb. @CaptainMarvel pic.twitter.com/jrGFClW6Ln

Everything begins with a hero. Our exclusive art for @MarvelStudios' #CaptainMarvel is here!

Reserve your tickets #inRealD3D today: https://t.co/y3ZO2zZBY3 pic.twitter.com/EqAALI3QoA

Check out our exclusive artwork from @MarvelStudios' #CaptainMarvel and discover her power in Dolby Cinema! Get tix now: https://t.co/2xwS1QOBjl pic.twitter.com/oZlZUgfzFg

— Dolby Cinema (@DolbyCinema) January 7, 2019

#RealDeal. Nak dapatkan handphone power 8GB RAM + 128GB Storage? Jom tonton video ini.


Lukas Podolski Ambil Aura ‘Captain Tsubasa’ Melalui Debut Pertama J-League

Lukas Podolski. Nama yang tidak perlu diperkenalkan lagi buat peminat bola sepak. Pemain yang berasal daripada Poland dan bermain untuk pasukan Jerman ini antara pemain yang menarik perhatian ramai ketika siri World Cup 2006 yang berlangsung di Jerman.

Kini karier bola sepaknya sudah sampai ke penghujung dan beliau memilih Vissel Kobe sebagai antara destinasi terakhir. Sebuah pasukan yang bertanding di dalam Liga Jepun atau lebih dikenali sebagai J-League.

Sebagai bintang yang dinanti-nantikan di dalam J-League, Podolski sekali lagi mencuri perhatian ramai apabila beliau memilih untuk menyurang kasut bola yang memaparkan bintang ikonik rakyat jepun iaitu Captain Tsubasa.

Tidak hanya menyarung kasut bola yang fancy, mantan pemain Arsenal ini turut berjaya mendapatkan 2 gol bagi memberi kemenangan 3-1 buat Vissel Kobe. Tonton highlight perlawanan dibawah untuk melihat gol jaringan Podolski. Ternyata magis kaki kiri beliau masih berbisa!


Pencuri Gula-Gula Comel Ini Rancang Strategi Menghapuskan Bukti “Jenayahnya”

Sungguh comel dan pintar kanak-kanak ini! Dia begitu petah mencadangkan kepada ibunya tentang strategi untuk menyorok perbuatan dia daripada ayahnya. Dia berpakat dengan ibunya untuk memastikan ayahnya tidak mengetahui tentang dia yang telah ambil dan makan banyak gula-gula. Tambahan pula, kata-katanya dalam bahasa Perancis itu membuatkan dia bertambah comel.

Sebenarnya video asal ini telah dimuatnaik oleh ibunya di Vimeo pada tujuh tahun yang lalu. Kanak-kanak ini bernama Capucine berumur dalam lingkungan 3 hingga 4 tahun semasa ia dirakamkan. Ia kembali viral apabila seorang Youtuber, James Porter telah memuatnaik semula video ini sebagai salah satu video kegemarannya untuk Hari Ibu.

LIKE dan FOLLOW Vocket di Facebook serta Instagram


Lihat Cara Epik Penduduk Bandar Ini Balas Dendam Kepada Pemabuk Yang Kencing Merata

Letih dan bosan dengan sikap pemabuk yang suka buang air kecil merata-rata hingga bandar berbau busuk dan hancing, penduduk bandar St Pauli di Jerman telah menggunakan penyelesaian yang ohsem ini.

Persatuan penduduk bandar ini telah mengecat dinding bangunan dengan superhydrophobic coatings, iaitu sejenis car yang kalis air. Bukan itu saja, cat ini juga akan memercikkan kembali cecair yang di simbah ke atas nya.

Ada antara dinding yang dicat dengan coatings ini disertakan dengan papan tanda amaran, tapi ada juga dinding yang tidak bertanda.


Cara Abdulrashade Harumkan Nama Negara Menerusi Seni Grafiti

Jika anda yakin dengan bakat yang ada dalam diri anda, gunakanlah ia untuk mengejar impian anda merupakan ungkapan yang diberikan oleh Acit untuk anda diluar sana yang mempunyai impian dan cita-cita. Abdulrashade atau dikenali sebagai Acit meninggalkan kerjayanya sebagai pereka grafik di Les Copaques untuk menjadi seorang artis grafiti profesional.

Ketika Acit berusia dalam lingkungan 30 tahun, dia mengambil keputusan untuk berhenti dari kerjayanya dan membina kerjaya yang baharu sebagai seorang artis grafiti. Melepaskan kerjaya yang menjadi sumber rezekinya bukanlah sesuatu yang mudah, akan tetapi dirinya inginkan satu kepuasan untuk diberikan kepada orang ramai membuatkan dia memilih jalan itu.

Ingin keluar dari dunia yang terlalu bergantung kepada teknologi, Acit mempamerkan kreativitinya di dinding dengan harapan untuk mencurahkan idea dan menyampaikan mesej kepada orang ramai melalui seni contengan dinding.

Old piece. I used to draw a lion for client. Since the project was abandoned. I switched it into tiger by adding some stripes. More to Malaysian taste lah. Tiger kan.. . #abdulrashade #grafflife #illustration #drawing #art #artwork #digitalart

A post shared by  abdulra[shade] (@abdulrashade) on May 21, 2018 at 4:07am PDT

Acit mula bergiat aktif melukis grafiti di dinding sepanjang Sungai Klang, Pasar Seni semenjak 2008 dan walaupun hasilnya cantik dan menarik, ianya masih tidak dapat mengubah pandangan masyarakat mengenai seni grafiti ini.

Berjaya membawa nama Malaysia ke peringkat antarabangsa sebelum ini iaitu di Hong Kong dan Dubai mungkin boleh mengubah persepsi masyarakat mengenai grafiti ini hanyalah vandalisma yang mencacatkan pandangan dan tidak berfaedah.

Save Syria / Palestine. #abdulrashade #sosmovement #savesyria #savepalestine #syria #palestine #humanity #illustration #campaign #portrait #procreate #ipadpro

A post shared by  abdulra[shade] (@abdulrashade) on Jun 7, 2018 at 3:57am PDT

Setelah menempa nama di pentas antarabangsa, seni grafiti kini makin mendapat tempat dalam pasaran industri tanah air dan dua projek terbaharunya ialah berkolaborasi bersama Bad Lab dan Pizza Hut.

Cabaran terbesar untuk menyiapkan projek bersama Bad Lab, dia hanya mempunyai masa selama 4 jam untuk menyiapkan grafitinya dan dia memilih watak beruang polar sebagai masterpieces.

Kolaborasi bersama Pizza Hut mengambil masa selama seminggu untuk menyiapkan grafitinya yang anda boleh lihat di dinding dan iklan Pizza Hut yang terbaharu.

Acit berharap yang dia boleh pergi lebih jauh dengan seni grafiti ini dan masyarakat dapat menerima serta menghargai seni grafiti ini.

Jika anda mahu bersua muka Acit dengan lebih dekat, beliau akan berada di BuahTangan Store, KL CityWalk Jalan P.Ramlee esok untuk satu kempen sempena hari kemerdekaan, ‘Born & Bred’.

Kempen ni mengangkat cerita kejayaan anak malaysia dalam merialisasikan cita-cita dalam menempa nama di teringkat antarabangsa. Mana tahu anda berkeinginan untuk membeli hasil seni Abdulrashade. All best the buat Abdulrashade!


Ini Caranya Untuk Aktifkan ‘Dark Mode’ Pada Aplikasi Instagram

Dark mode atau mod gelap merupakan fungsi paling digemari dan dinantikan oleh pengguna telefon pintar pada masa kini. Pelbagai aplikasi telah menyediakan tetapan ini seperti Twitter yang melakukannya terlebih dahulu.

Kini, Instagram juga baru sahaja melancarkan dark mode atau mod gelap untuk pengguna IOS 13 dan juga Android. Menurut Instagram, dark mode ini mampu mengurangkan tekanan pada mata berbanding paparan asal. Tetapan ini juga dikatakan mampu menjimatkan penggunaan bateri. Hal ini kerana paparan pixel gelap menggunakan kurang penggunaan bateri berbanding paparan pixel putih.

DARK MODE NO INSTAGRAM YESSSSSSSSS pic.twitter.com/CW85ElqQNR

— insta: LUCASAPE (@lucasape) October 8, 2019

Starting today, you can use Instagram in dark mode on iOS 13 or Android 10. Turn dark mode on your phone to try it out. 👀

— Adam Mosseri (@mosseri) October 8, 2019

Dark mode sudah boleh digunakan pada aplikasi Instagram untuk pengguna iOS 13 dan Android. Pengguna iPhone boleh mengaktifkan mod gelap ini dengan menekan pada bahagian settings. Tekan pada menu display & brightness, kemudian tekan pada pilihan dark.

Pengguna Android juga boleh menghidupkan mod gelap melalui menu settings dalam Android 10. Fungsi ini hanya boleh digunakan pada Android 10 sahaja untuk masa sekarang ini.

Kami kongsikan juga kepada anda tip untuk mengambil gambar melancong buat beginner menggunakaan telefon pintar. Turut dikongsikan bersama lima mitos yang tidak tepat mengenai Apple iPhone 11 Pro.

Ini Tip Ambil Gambar Ketika Melancong Untuk ‘Beginner’

5 Mitos Yang Tidak Benar Tentang iPhone 11


Cara Alternatif Balik Beraya Di Kampung Yang Aku Pernah Buat

Seingat aku tragedi ini berlaku sewaktu 2012 atau 2013 di bulan Ramadan. Dalam dua hari sebelum raya. Biar aku kisahkan dahulu kisah tragis aku sebelum aku menukilkan ‘alternatif balik kampung di hari raya’ ini.

Pagi itu, aku bangun dan berkemas untuk pulang ke kampung halaman, beraya di sana, di Negeri Serambi Mekah. Pagi itu keluargaku kalut macam biasa la kemas-kemas barang. Duk main dengan keluarga besar.

Waktu tu seingat aku semua ahli keluarga aku ada, 10 orang termasuk ibu dan ayah. Masa tu nak balik dengan Toyota Unser. Pagi tu aku kemas-kemas. Dan di luar kelihatan kecoh. Aku tanya kenapa. Ibu cakap kereta Unser rosak.

Hari tu seingat aku Ahad. Dan Ahad tak ada kedai buka. Mustahil kedai buka sebab dua hari lagi nak raya. Waktu tu aku cakap la tak payah la balik. Ibu cakap kena balik juga.

Fikir punya fikir, ibu dan ayah sepakat untuk menaiki Proton Saga (Saga baru). Gila 10 orang nak sumbat dalam tu?

Ibu beritahu; aku, adik bawah aku, dan abang nombor dua aku – kami bertiga perlu naik bas atau kereta api. Bas Jengka-Kelantan dah habis. Ayah membawa kami bertiga dahulu dari rumah menuju ke Jerantut. Mencari bas kalau-kalau ada tiket lagi.

Sesampainya di Jerantut, semua tiket sudah habis. Ibu cakap pergi naik kereta api. Berapapun tambangnya ibu akan bayar sebab kami terdesak nak balik. Ibu cakap macam tu sebab kereta api kalau naik tanpa tiket, ada denda.

Masa tu, aku la paling legend dalam keluarga aku sebab aku la paling kerap naik kereta api. Sehingga hari ini pun aku tak pernah naik bas ke Kelantan, hanya naik kereta api dan kereta sahaja.

Sampai di stesen kereta api Jerantut, aku bertanyakan tiket untuk tengah hari. Seingat aku memang ada kereta api tengah hari menuju ke arah Tanah Merah. Tiket habis!

Sebenarnya memang aku agak awal lagi tiket akan habis. Ibu suruh kami naik je dulu, dan bayar je berapa yang pegawai tiket tu nak dalam kereta api, janji kami sampai.

Untuk pengetahuan semua, memang kereta api ‘boleh’ naik tanpa tiket. Tapi ada denda yang perlu dibayar. Seingat aku ibu beri abang aku dalam RM100. Masa tu ibu cakap ini dah habis ikhtiar. Dan kalau rasa lapar, buka puasa je. Aku cool je waktu tu, gila adventure juga kisah ni.

Lepas tu kami pun naik kereta api ekspres menuju ke negeri paling suci dalam Malaysia ni. Dalam tu, sesak ya amat. Rupa-rupanya kami tak keseorangan, lagi ramai yang tak ada tiket. Setiap penjuru ada orang.

Waktu tu aku tak pakai iPhone lagi, tak boleh la nak viralkan keadaan dalam kereta api tu. Sesak dia macam kau naik LRT, tapi penuh dengan beg dan bagasi balik kampung. Aku nak duduk pun tak boleh tahu. Jadi aku berlegar-legar dalam tu je la.

Dalam sejam lepas tu, pegawai yang periksa tiket tu pun datang. Aku ada di samping abang dan adik aku. Pegawai tu minta tiket. Abang aku cakap tak ada. Yang best nya, aku dengan yakin dan percayanya sebut kat ibu aku sebelum naik kereta api tu “denda RM20 je. Hari tu orang pernah tak ada tiket. Kena tambah RM20 je dari harga tiket”.

Dan masalah timbul. Masalahnya ‘hari tu’ aku cakap tu pada tahun 2008. Kahkahkah. Pegawai tu kira-kira dalam mesin tiket dia. Seorang kena tambah RM100 sebagai denda dan tambah harga tiket Jerantut-Tanah Merah. Aku nganga waktu tu.

Waktu tu aku tak reti mencarut lagi, jadi aku nganga je la. Lepas tu abang aku call ibu. Pegawai tu tengok je. Terdesak beb. Aku bertiga stuck dalam tu, duit tak cukup. Dah la semua virgin tak cukup umur lagi.

Seingat aku ibu aku suruh abang aku tanya pegawai tu alternatif lain ataupun paling tak nanti sampai baru bayar. Pegawai tu pandang kami. Dan mengeluh. Abang aku cakap “maaf encik. Kami tak ada duit ni”.

Pegawai tu kesian aku rasa. Dan dia cakap “macam ni lah, korang turun di Kuala Lipis kejap lagi. Kat situ, lepas je kereta api ini jalan, dalam sejam lepas tu ada kereta api shuttle, beli tiket tu pergi Tanah Merah”.

Abang aku tak puas hati. Dia was-was kalau-kalau pegawai tu troll dia. Abang aku tanya, “kalau tak ada tiket encik?”. Pegawai tu yakinkan kami, “confirm ada. Jangan risau”. Abang call ibu, ibu cakap ikhtiar je, jadi apa-apa, call dia balik.

Kami turun di Kuala Lipis tanpa membayar satu sen pun pada pegawai tu. Aku sangat berterima kasih kepada pegawai tu. Mohon kalau ada pegawai dari KTMB yang baca ni, jangan carilah siapa pegawai yang ‘bebaskan’ kami tanpa bayaran tu, sebab aku pun tak tahu nama dia.

Turun je stesen, abang bergegas ke kaunter. “Encik, tiket kereta api shuttle ke Tanah Merah ada lagi?”. “Ada. Nak berapa?”. “Tiga”. “Ok. Shuttle Tanah Merah, pukul 2 petang, tiga orang, jumlahnya RM15 (sen sen).

Aku terkejut lagi sekali. “3 orang encik”. “Ya, untuk 3 orang”. Abang bayar. Aku tengok tiket. “RM5 (sen sen)”. Ok sekali lagi aku nganga. Gila apa Lipis-Tanah Merah RM5.

Betul sahabat-sahabat. Aku tak tipu ni. Dalam pukul 2 petang tu kereta api sampai. Kami naik. Barulah aku tahu yang kereta api tu sebenarnya orang kampung panggil ‘kereta api barang’. Ada gerabak barang yang dibawanya, macam kau pos motosikal tu kan, guna kereta api tu la. Tapi tak la kami duduk sekali dengan motor tu. Kami ada coach kami. Cuma tak ada seat.

Tepatnya macam ni; kereta api ekspres ni macam bas ekspres yang kau beli tiket sebelum naik bas dan ada nombor seat pada tiket tersebut. Manakala kereta api shuttle macam bas henti-henti yang kau beli tiket dalam bas dan tiket tu tak ada seat. Kami duduk je la mana-mana, yang boleh duduk.

Yang bestnya, kereta api tu tak penuh pun. Kereta api tu ok je. Ada aircond yang sejuk, kerusi ok. Aku siap baring lagi kat kerusi tu. Kau boleh duduk mana-mana kau suka dalam tu. Seat kau tak tetap. Kalau kebetulan ramai, berdiri la kau. Eh macam bas henti-henti la.

Ok aku jelaskan. Kereta api shuttle ini adalah untuk barang. Dan kebanyakkan yang guna perkhidmatan kereta api ini adalah pelajar sekolah dan orang-orang kampung. Sebabnya mereka ini hari-hari guna dan tiket boleh beli dalam kereta api itu tanpa denda. Macam kau naik bas.

Tapi kereta api ini agak lambat bukan sebab dia lembap, tapi dia berhenti di setiap stesen kecil. Lambat tak lambat mana pun, beza dalam sejam perjalanan.

Kereta api shuttle ni ramai orang tak perasan. Sebab tiketnya tak boleh beli online. Hanya boleh beli di kaunter tiket kereta api atau dalam kereta api. Kau boleh layari website KTMB untuk lihat jadual. Atau kau boleh rujuk di jadual di bawah ini dengan kemas kini jadual 1 Februari 2017.

2. Jadual laluan Tumpat – JB Sentral (01 Feb 2017), kau semak di sini.

3. Jadual laluan Tumpat – Dabong – Gua Musang – Kuala Lipis – JBSentral, kau semak di sini.

Kod kereta api yang SH itu adalah kereta api shuttle. Manakala ERT itu merujuk kepada kereta api ekspres. Untuk jadual yang updated, lebih afdal merujuk laman KTMB.

1. Kereta api shuttle kau boleh lihat jadualnya yang setepatnya di website https://intranet.ktmb.com.my. Di situ kau boleh beli tiket kereta api ekspres juga. Untuk shuttle, kau boleh lihat perbandingan masa di situ dengan tepat, tapi tak boleh beli tiket sebab dia tunjukkan tiket sold out.

2. Aku beritahu benda ini sebab takut kau keliru dan cakap aku tipu. Sebab kau kena bandingkan masa kau bergerak. Diingatkan bahawa kereta api shuttle TIDAK SEMUA TEMPAT ADA.

3. Aku beri contoh. Kan aku gerak dari Jerantut, kenapa aku tak naik shuttle dari Jerantut saja? Sebab di Jerantut tiada Shuttle. Hanya ada Ekspres. Jadi aku kena transit di Lipis dulu, dan baru terus ke Tanah Merah.

4. Benda ini penting. Sebab kadang-kadang kau kena turun naik tren. Aku beri contoh berdasarkan jadual di atas bagaimana aku nak naik shuttle dari Kuala Lipis-Tanah Merah:

a. Aku kena naik SH58 pada 1345 dan akan sampai ke Gua Musang pada 1550.
b. Dari Gua Musang aku kena tukar kepada SH60 pukul 1552 dan sampai ke Tanah Merah pada 2035.
c. Kau kena lihat masa tu dengan teliti. Beza dalam 2 hingga 10 minit sahaja. Ataupun kau boleh tanya pegawai dalam tren tu “kena tukar kereta api atau tak lepas ni?”
d. Kalau ikut jadual yang ada di atas, ada perbezaan masa walaupun nombor tren yang sama. Paling tepat kau kena lihat di website KTMB di https://intranet.ktmb.com.my. Tapi kau hanya boleh lihat, tak boleh beli.

Bagi musim perayaan sebegini, maka aku sarankan yang tiket habis, tiket hilang, tiket kena tipu; naik la kereta api. Selain kereta api ni murah, kau dapat lihat keindahan kampung-kampung di samping kau buat story kat Instagram dan Whatsapp.

Aku banyak pengalaman pahit manis bersama kereta api. Dan di sini aku ceritakan untuk kegunaan orang ramai. Sedih tak dapat beraya sebab tiket habis, kini kau dapat beraya dengan keluarga di samping kau dapat merasakan pengalaman naik kereta api. Jangan kau tertinggal beg berisi baju raya macam Aida dalam iklan raya TNB tu sudahlah. Tak meriah raya kau nanti.


Mujur Kami Tersedar Awal, Ini 12 Cara Atasi Ketagihan Anak Terhadap Telefon Pintar

Setiap daripada kita yang bergelar ibu bapa pasti akan mengalami masalah ini. Masalah anak terlalu obses dengan telefon bimbit. Anak kami yang sulong, Zikri Kareem Zaini membesar sama seperti anak orang lain. Kami juga ibu bapa, sama seperti orang lain.

Pada peringkat awal, kami pun tak perasan perkara ini. Mungkin kerana kesibukan kami dalam menguruskan kehidupan seharian, kadang kadang kami terlepas pandang bahawa kami telah mengambil jalan mudah dalam membesarkan anak-anak.

Tanpa kami sedari, hasrat kami yang kononnya sekadar memberikan telefon bimbit supaya anak dapat pendedahan awal rupanya memang satu kesilapan besar!

Kami sangkakan kami betul, kerana melihat orang lain boleh bagi, apa salahnya kami bagi. Kami ingat sebagai ibu bapa kami boleh control keadaan. Rupanya kami betul-betul silap!

Anak yang terlalu didedahkan kepada handphone akan menyebabkan mereka kurang selera makan, kurang nak bergaul dengan orang lain, fizikal kurang kuat kerana tidak aktif, emosi tidak stabil, tidak berminat dengan persekitaran, mudah cepat marah dan paling merisaukan adalah pembesaran dan perkembangan mental serta emosi mereka akan terbantut!

Mujurlah kami tersedar awal dan kami berjaya memperbaiki semula kesilapan.

Hari ini kami nak share tips apa yang kami lakukan untuk mengatasi masalah ketagihan handphone pada anak kami. Berikut adalah 12 perkara yang kami lakukan untuk buat anak lupa terus pada handphone.

Dalam tempoh perkembangan anak, bermain sangat penting untuk melatih dan mengajar mereka. Mereka perlukan aktiviti yang melibatkan pergerakan fizikal disamping aktiviti yang membantu perkembangan daya pemikiran.

Dalam tempoh ini, amat perlu sekali untuk kita bermain bersama mereka bagi menarik daya minat mereka untuk terus belajar. Bahkan dengan cara kita bermain bersama mereka, kita dapat membentuk dan mengeratkan hubungan antara kita dan anak.

Sebaik saja kami membuat keputusan untuk tidak lagi memberikan handphone kepada anak, kami mula memperbanyakkan aktiviti bersama dia dengan bermain bersama.

Anak-anak sebenarnya dambakan perhatian kita. Insan yang paling rapat dan paling mereka kagumi adalah kita. Jadi setiap apa yang mereka lakukan, dan tahap mana yang berjaya mereka capai, mereka nak kita tahu dan puji mereka.

Waktu kita bermain dengan mereka, apabila mereka dapat mencapai sesuatu tahap, puji mereka agar mereka rasa bangga dan seronok. Itulah yang kami lakukan kepada anak kami supaya mereka rasa seronok untuk melakukan sesuatu dan mereka akan lebih aktif serta rajin lagi.

Selain daripada permainan kesukaan mereka, kita boleh beli permainan pendidikan yang mampu meransang minda anak-anak. Tidak perlu yang mahal-mahal, yang murah-murah pun tak apa dan kalau boleh sentiasa belikan yang baru agar mereka tidak jemu kerana hanya main satu permainan dalam satu masa.

Kalau nak jimat lagi, cuba buat sendiri permainan dan boleh rujuk di laman-laman web lain bagaimana caranya membuat permainan yang mudah dan murah. Dalam bahagian ini Erda Akir selalu memainkan peranan.

Kami akan ke kedai DIY dan membeli pelbagai peralatan untuk mencipta permainan bersama anak. Antaranya seperti kayu ais krim, cotton ball, span, number, sticker dan banyak lagi.

Sediakan sebuah beg untuk mengisi mainannya apabila kita ke mana-mana. Bila keluar rumah, suruh anak pilih beberapa permainan kegemarannya untuk dibawa bersama. Dengan cara ini, anak akan fokus pada permainannya dan tidak bosan. Bila mereka tidak bosan, lebih mudah untuk mereka lupa pada handphone.

Kalau Zikri, kami belikan dia beg TOBOT khas untuk dia simpan mainannya apabila keluar. Kami tetapkan, dia boleh pilih beberapa mainan yang dia suka, biasanya dalam 3 hingga ke 5 jenis, dan dia mesti ingat apa yang dia bawa. Kemudian apabila nak balik, dia mesti periksa beg dia supaya tiada permainan yang tertinggal. Ini dapat memberikan rasa tanggungjawab kepada dia.

Bawalah mereka ke playground atau mana-mana tempat kesukaan mereka untuk mereka bermain dan bebas berlari serta melakukan aktiviti fizikal. Dengan cara ini kita dapat buat aktiviti yang dapat menyihatkan badan kita dan mereka.

Contohnya, Zikri suka ke tempat seperti indoor playground. Kami bawa dia ke sana supaya dia rasa seronok bermain. Dengan cara itu dia dapat melupakan rasa inginnya kepada handphone.

Anak kita sudah tentu mempunyai makanan kegemaran. Kerap-keraplah bawa mereka ke tempat yang ada jual makanan kegemaran mereka. Dengan cara ini mereka akan rasa seronok di samping kita dapat memastikan mereka mendapat khasiat yang mencukupi melalui pemakanan.

Bagi Zikri, dia suka makan di kedai yang ada jual roti canai, antara makanan kegemarannya adalah roti canai. Sekali sekala kami bawa dia ke Marry Brown untuk dia beli Kiddy Meal. Dia seronok bila dapat hadiah permainan bila beli Kiddy Meal. Seeloknya, kita suapkan makanan dia walaupun anak kita dah boleh makan sendiri supaya mereka lebih rasa disayangi.

Ajarkan mereka solat dengan cara yang paling menyeronokkan dan menggembirakan supaya mereka rasakan bahawa solat itu bukan satu perkara yang berat dan seronok untuk dilakukan.

Hidupkan taklim di rumah dengan cara ceritakan pada anak-anak kisah-kisah Nabi dan Para Sahabat supaya mereka membesar dengan cerita tersebut dan dalam hati mereka sentiasa ada Nabi dan Para Sahabat.

Untuk memastikan mereka sentiasa patuh dan berdisiplin, kita boleh memberikan reward kepada mereka jika mereka melakukan sesuatu yang baik atau mengikut peraturan yang kita tetapkan.

Contohnya, bila kita nak buat perkara nombor 3 iaitu belikan mereka mainan, kita mesti meletakkan syarat dia perlu tunaikan solat dulu atau habiskan baca buku dulu dan sebagainya.

Sama juga jika nak bawa mereka makan di tempat kegemaran mereka. Sebelum pergi makan, mereka mesti patuhi syarat terlebih dahulu. Selain daripada itu, reward juga boleh diberikan dengan cara bawa mereka bercuti dan sebagainya dengan syarat mereka mesti patuh pada perkara yang telah kita tetapkan.

Antara syarat yang kami letakkan, dia mesti makan dan tidak boleh lagi bermain handphone.

Perkara yang paling penting dalam hal ini adalah kata sepakat antara ibu dan ayah. Dua-dua kena tegas. Bila ibu dan ayah dah membuat keputusan untuk tidak lagi membenarkan anak bermain handphone, tak kira anak tu menangis macam mana pun, guling-guling macam mana pun, sama-sama jangan bagi.

Jangan pula ibu tak bagi tapi ayah bagi. Perkara tu takkan selesai kalau tiada kata sepakat.

Salah satu perkara paling penting yang perlu kita lakukan adalah bangun malam, buat solat taubat minta Allah ampunkan dosa sekeluarga, solat hajat minta Allah lembutkan hati anak kita, solat tahajud minta Allah bagi kita sekeluarga kefahaman agama dan solat isktikharah minta Allah beri petunjuk bagaimana caranya untuk bimbing dan asuh anak kita untuk jadi soleh dan solehah.

Percaya bahawa anak kita boleh berubah. Yakin dan jangan putus asa. Kami mengambil masa 2 minggu untuk bertahan dengan tempoh fasa untuk anak kami berubah. Dugaannya bukan mudah. Anak menangis dan mengamuk, memang merisaukan, namun demi kebaikan anak, kami pertahankan semua itu dan banyakkan bersabar.

Kita takkan boleh jayakan misi kita tanpa sokongan dari ahli keluarga yang lain. Lebih-lebih lagi bila ahli keluarga yang lain mempunyai anak yang sama baya dengan anak kita.

Apa yang kami lakukan, apabila kami nak bawa anak kami berjumpa dengan anak mereka, kami minta mereka tidak memberikan handphone kepada anak mereka di hadapan anak kita. Ini sangat penting kerana kita bimbang anak kita boleh terpengaruh semula.


Cara Mudah Atasi ‘Smartphone’ Dari Cepat Mati Bila Travel Di Musim Sejuk

Hi, saja nak share sikit travelhack / tips bila travel di musim sejuk. Selalu orang share tentang pemakaian yang sesuai kan. Thermal wear, winter coat, fleece, warmer, spike dan so on.

Tapi kita selalu lupa, gajet pun perlukan pakaian panas sendiri, terutamanya handphone sebab selalunya ramai yang guna handphone saja untuk ambil gambar sebab mudah dan cepat.

Waktu musim lagi-lagi kalau suhu yang di bawah 0°c, handphone memang cenderung untuk ‘termati’ dengan sendirinya walaupun secara hakikatnya, bateri banyak lagi. Ini normal sebab suhu terlalu sejuk dan handphone tak boleh adapt dengan suhu bawah paras beku tu.

Tips ni secara kebetulan saya dapat waktu dah hari ke 7 travel, daripada seorang staff travel agency di Harbin sebab ternampak dia guna cara ni. Dah nak balik Malaysia pun waktu tu. Rasa rugi tak tahu dari awal sebab memang berguna dan sangat mudah.

Jadi, untuk elakkan handphone cepat mati / batteri drain too fast, caranya sangat mudah.

Beli warmer/heat pack yang ada pelekat tu. Ambil heat pack/body warmer lah paling senang. Kemudian tampalkan kat belakang handphone yang bahagian bateri tu.

Kalau handphone guna casing, tampal kat bahagian dalam casing, jangan luar casing sebab nanti tak berkesan sangat. Keputusannya, prestasi handphone jadi lebih baik sebab kekal suhu normal/panas walaupun suhu di luar tengah sejuk menggila.

Nampak macam kelakar dan pelik kan? Tapi serius membantu. Saya guna Huawei P9, prestasi bateri memang menyakitkan hati. Kawan guna Iphone 6 pun sama, bawa keluar sekejap, tak lama lepas tu mati.

Waktu di Beijing, Tianjin, dan beberapa hari di Harbin, dalam sehari tu boleh dikatakan lebih 15 kali handphone saya habis bateri atau ‘termati’ sampai saya naik fed up. Tapi lepas guna cara ni, fuhhh rasanya tak sampai 2 kali pun mati, tu pun sebab warmer dah kurang panas.

So, that’s all for the travelhack. Semoga membantu!

Kalau taknak kaki membeku/kebas, tampal shoe warmer/body warmer di bahagian atas dan bawah kaki selepas pakai stoking. Selain daripada membantu beri sedikit rasa panas, boleh juga jadi pad kaki yang menyelesakan kaki.

Untuk tangan, masukkan hand warmer dalam sarung tangan, so takyah keluarkan tangan dari sarung tangan semata-mata sebab nak genggam warmer.


20 Langkah Cara Basuh Dan Tanam Uri Bayi Untuk Rujukan Para Ayah

Alhamdulillah, selesai sudah membasuh dan menanam uri baby baru pagi ini. Setakat ini saya telah menguruskan sendiri kesemua lima uri untuk kelahiran anak-anak saya.

Uri perlu diuruskan dengan sehabis baik kerana ia adalah sebahagian dari organ manusia. Jadi disini saya kongsikan cara bagaimana saya menguruskan uri selama ini.

Ikuti beberapa langkah mudah berikut. Mungkin ada yang serba lengkap dalam urusan ini. Cara saya ini ringkas dan mudah. Jadi para suami boleh lakukannya sendiri.

1. Barang penting untuk uruskan uri bayi

Ada 3 perkara utama di sini:
1. Uri
2. Garam
3. Asam Jawa
4. Kain putih

Hospital akan membungkus dengan plastik berikat getah dan dibalut dengan kertas kalis air berwarna hijau.

Buka bungkusan kertas pembalut uri. Basuh kertas kalis air hijau tadi jika terdapat kesan darah dan jemur.

Letak uri diatas tempat basuhan. Basuh uri dimulakan dengan bacaan basmallah dan alirkan air ke atas uri tersebut.

Untuk lebih mudah masukkan uri di dalam bekas seperti besen dan cucur air sehingga kurang darah yang keluar.

6. Langkah seterusnya, campuran bahan lain

Bilas uri dengan air bersih sehingga tiada lagi darah dan bau hanyir darah sudah kurang kerana sudah dibasuh dengan garam dan asam jawa.

Sediakan kain putih dan seutas tali yang sesuai untuk mengikat kain tersebut nanti.

11. Hampatkan kertas hijau kalis air dan kain putih

Lipat kertas kalis air dari hospital tadi dan bentangkan kain putih diatasnya.

Letakkan uri yang siap dibasuh keatas kain putih.

Letakkan sedikit garam dan asam jawa diatas uri.

Balut uri dengan kain putih dan ikat dengan kemas.

15. Kemudian balut pula dengan kertas hijau kalis air

Kemudian balut pula dengan kertas kalis air hijau tadi dan ikat dengan getah atau tali dengan kemas.

Gali lubang ditempat yang selamat seperti di halaman rumah atau depan rumah.

Pastikan gali lubang dalam sedikit sedalam kira-kira 1.5 kaki.

Masukkan bungkusan uri tadi dengan membaca basmallah.

Letakkan sesuatu seperti batu sebagai tanda yang uri itu tidak digali oleh binatang buas seperti anjing, serigala, singa dan sebagainya.


19 Pintu Bilik Rahsia Yang Tidak Dijangkakan Kewujudannya

Dulu masa kecil banyak baca buku dan tonton tv yang menonjolkan kisah pintu, bilik dan laluan rahsia. Waktu itu berangan-angan nak ada kawasan rahsia di dalam rumah atau bilik. Rasa macam sangat best dan adventure!

Apabila semakin dewasa pula didedahkan dengan fungsi kawasan rahsia ini melalui filem dan dokumentari. Ia penting menjadi rahsia buat individu atau sekumpulan orang supaya ia menjadi tempat yang paling selamat di dalam rumah.

Gambarannya seperti ketika rumah dicerobohi orang di dalam filem Panic Room, atau mengintip orang di dalam rumah seperti filem thriller The Hidden Face, atau memerlukan ruangan persendirian seperti di dalam filem Hider in the House.

Pintu dan ruangan rahsia sebegini turut diminati oleh mereka yang sentiasa merancang dan bersedia menghadapi apa jua situasi. Golongan ini dikenali sebagai preppers.

LIKE dan FOLLOW Vocket di Facebook serta Instagram


Cara Beli Kad Pengangkutan Pasmo Dan Suica Di Jepun

PASMO atau SUICA? Pasmo, Suica, Pasmo, Suica?

Jika kita tidak berhajat untuk membeli sebarang pas pelancong bagi menggunakan rangkaian pengangkutan awam Tokyo, kita harus membeli tiket setiap kali ingin menggunakan train atau subway.

Ini akan menyukarkan bagi mereka yang pertama kali memijak kaki di Tokyo untuk membelinya di mesin. Belum lagi kira ketika kita salah turun dan kita kurang bayar tambang, maka kita harus membayar kekurangannya di mesin fare adjustment.

Kita juga harus membeli tiket yang berbeza apabila terdapat transit dalam satu perjalanan. Tentunya hal-hal tersebut akan menyulitkan perjalanan kita di Tokyo.

Perjalanan kita mengunakan rangkaian pengakutan awan di Tokyo akan lebih mudah jika menggunakan Integrated Circuit (IC) Card atau kad prabayar seperti SUICA atau PASMO.

SUICA adalah kad yang digunakan sebagai pengganti tiket yang dikeluarkan oleh JR EAST yang dapat diisi semula dan digunakan pada rangkaian train dan subway di Tokyo.

Cukup dengan melakukan deposit wang elektronik ke dalam kad ini maka penumpang tidak perlu membeli tiket setiap kali hendak menggunakan rangkaian pengakutan awan di Tokyo.

PASMO pula di keluarkan oleh TOKYO METRO juga sama seperti Suica fungsinya di Tokyo.

Tidak hanya digunakan dirangkaian pengangkutan awan, IC Card juga dapat digunakan pada seluruh subway di kawasan lain seperti Osaka, Kyoto dan tempat-tempat lain di Jepun. Meskipun begitu masih ada beberapa tempat yang belum boleh menggunakan jenis kad ini.

Selain boleh digunakan untuk membayar tambang train dan subway, IC Card tersebut juga boleh digunakan sebagai pengganti wang elektronik untuk membayar tambang bas, teksi di Tokyo, berbelanja di pusat membeli belah, membeli makanan atau minuman di kedai, kios atau mesin yang ada di stesen.

Selain itu IC Card juga sudah boleh digunakan untuk membayar coin loker yang ada di dalam sesetengah stesen besar.

Pertama kali membeli, kita diwajibkan untuk memasukkan wang 2000 Yyen di mesin pembelian PASMO dan Suica. 500 Yen menjadi deposit kad dan 1500 Yen adalah kredit untuk penggunaan. Berikut ini langkah-langkahnya.

1. Pilih bahasa English yang terletak di hujung kanan atas pada layar.

3. Layar akan menampilkan jumlah, kita tinggal memasukkan wang dan kad akan keluar.

Untuk isi semula, nanti akan ada pilihan berapa jumlah wang yang akan kita masukkan ke kad. Pilihannya mulai daripada 1000 Yen hingga 10.000 Yen.

2. Pilih menu Bahasa Inggeris yang terletak di hujung kanan atas pada layar

3. Pilih ‘Charge‘
4. Pilih jumlah wang yang kita inginkan
5. Masukkan wang dan ambil kad

Selain di stesen kita juga boleh mengisi semula IC card di mini market.

Setelah kita mendapatkan kad, kita boleh terus menggunakannya serta merta. Kita perlu sentuh kad di pintu masuk dan di pintu keluar stesen yang kita tuju.

Tidak sama seperti tiket biasa yang setiap 1 kali perjalanan harus dimasukkan ke lubang yang ada di pintu otomatik dan kemudian dimasukkan semula di pintu keluar bila kita sudah sampai di stesen tujuan.

Untuk menyentuh kad, cari di pintu bertanda huruf ‘Suica’ atau yang bertuliskan ‘IC’ yang menyala berwarna biru.

Jika kita ingin menggunakan IC Card untuk membayar ketika menaiki bas, kita hanya perlu menempelkan kad ketika akan naik dan turun di tempat yang telah tersedia.

Baca: 16 Perkara Anda Perlu Tahu Tentang Penginapan Bajet Rendah Bila Travel Di Jepun

Bezanya adalah kedua-dua kad ini dikeluarkan oleh syarikat berbeza. Namun fungsi kedua kad ini adalah sama dan boleh digunakan di tempat yang sama.

Peringatan: Kad PASMO hanya boleh di tebus nilai di stesen utama Metro Tokyo, Lapangan Terbang Haneda (Keikyu Offic) dan SUICA di stesen JR EAST sahaja.

Apa yang di maksudkan tak tiada pemulangan penuh?

1. Suica
Contoh kita topup 2000¥. 1500¥guna + 500¥ deposit.
Kita guna 1000¥ baki 500¥ + depo 500¥ dan kita refund.
Dia akan tolak 220¥ yuran memproses. Jadi baki 280¥ + deposit 500¥ Jumlah = 780¥ sahaja yang dapat semula sebagai refund.

Jika kita guna dan baki ada 150¥ + deposit 500¥ maka refund kita hanya dapat 500¥ sahaja. 100¥ akan hilang sebagai yuran memproses (procesing fee).

Jika baki zero + 500¥ deposit. Maka kita akan dapat deposit semula 500¥.

Pasmo tak ada yuran memproses (processing fee). Baki tak habis akan di bagi semua + 500¥ deposit.

Jika memilih Suica pastikan habis digunakan jika tidak mahu kerugian 220¥.

Saya vote kad PASMO sebab BOLEH TEBUS DI KEIKYU OFFICE HANEDA.

Baca lagi: Cara Keluarkan Duit Yen Dari Mesin ATM Di Jepun Dengan Kad Debit Bank Malaysia


10 ‘Trick’ Beli Tiket Kapal Terbang Dengan Lebih Murah

Saya kongsikan 10 trick atau rahsia bagaimana anda boleh dapatkan tiket kapal terbang dengan lebih murah. Kata nak travel cara jimat kan? So anda ikut tips ni okey.

Air Asia vs Malaysia Airlines
Air Asia = tempah awal (6-12 bulan)
Malaysia Airlines = tempah akhir (kurang dari 1 bulan)

Ingin merasai pengalaman berada di Jepun? Mengapa perlu memilih Tokyo (RM329) daripada Osaka (RM299)? Hakikatnya setiap destinasi penerbangan mempunyai keunikan dan kelebihan yang tersendiri. Jadi, mengapa memilih destinasi yang lebih mahal?

Memilih penerbangan pada hari Selasa, Rabu atau Khamis lebih murah berbanding penerbangan pada hari Isnin, Jumaat, Sabtu atau Ahad

Bergantung kepada destinasi, penerbangan awal pagi dan lewat malam lebih murah berbanding pada masa-masa lain di dalam sehari.

4. Media Sosial, Laman Sesawang Rasmi Operator Penerbangan

Jangan malu dan segan untuk mengikuti media sosial & laman sesawang syarikat penerbangan seperti di Facebook, Twitter untuk maklumat terkini promosi yang diberikan.

Seperti konsep ‘bas lompat’ yang jauh lebih murah, tiket penerbangan juga mempunyai konsep yang sama. Bergantung kepada anda untuk ‘membeli masa’ anda dengan mengambil penerbangan terus atau penerbangan yang mempunyai beberapa hentian.

Baca: 7 Tip Beli Tiket ‘Flight’ Murah Melalui ‘Online Travel Agent’ Di Skyscanner

Setiap kesetiaan yang dicurahkan pasti ada ‘bayarannya’. Kesetiaan kepada sesuatu syarikat penerbangan pastinya akan lebih berbaloi apabila kita memdapat mata ganjaran, keistimewaan penumpang dan lain-lain.

Ramai yang sudah tahu bahawa pada masa-masa yang tertentu syarikat-syarikat penerbangan akan membuka promosi online mereka. Kerana itulah ramai yang tidak tidur malam kerana promosi ini hanya akan bermula pada 12 tengah malam.

Ramai yang tidak tahu bahawa Bandara Adisumormo (Solo) dengan Bandara Adisujipto (Yogyakarta) hanya terpisah dengan 30 minit perjalanan.

Jika dilihat pada promosi di bawah, tiket penerbangan KL ke Yogyakarta berharga RM79 berbanding KL ke Solo RM59. Kos di antara Solo ke Yogya pula adalah serendah RP10 ribuan (RM4).

Bagi kelonggaran pada hari berlepas dan hari pulang dari bercuti. Banyak kemungkinan yang tiket hari sebelum atau hari selepas adalah lebih rendah

Apabila kita menempah tiket, syarikat penerbangan tahu yang kita pasti akan pulang. Jadi pada masa inilah kita akan di’pau’ oleh syarikat-syarikat ini.

Jadi, untuk ‘mengelabui mata’ pihak syarikat, kita boleh menempah promosi satu arah dan kemudiannya kita menempah pula tiket penerbangan balik.

Hakikatnya memang segala cara ini renyah dan menyusahkan tetapi atas usaha kita ini kita mungkin dapat menjimatkan kos tiket penerbangan yang sememangnya adalah kos utama dalam setiap perjalanan.

Baca lagi: Nah, Ini Tips Dapatkan Harga Diskaun Untuk Tiket Kapal Terbang. Mungkin Juga Dapat Tiket FREE!


7 Cara Berhadapan Dengan ‘Haters’ Di Media Sosial Tanpa Jejaskan Kredibiliti Anda

Sudah menjadi lumrah dalam kehidupan dan mesti diakui bahawa tidak semua orang suka dengan kita lebih-lebih lagi di media sosial. Golongan pembenci atau mudah dipanggil ‘hater’ ini boleh jadi sangat menyeramkan. Mana tidaknya,  mereka boleh mengeji, berkata buruk atau apa sahaja perkara yang bersifat negatif kepada anda tanpa pernah mengenali anda pun.

Kebiasannya haters ini akan berdamping dengan orang-orang popular seperti selebriti atau tokoh politik. Jadi sifirnya, semakin ramai anda mempunyai haters, ini bermakna anda semakin popular. Para haters sebenarnya seorang yang sangat gigih, gigih membuang masa untuk mencari kesalahan orang lain dan memburukannya tanpa mendapat apa-apa faedah.

Oleh itu saya cuba senaraikan bagaimana cara yang boleh anda lakukan bila berhadapan dengan haters tanpa menjejaskan kredibiliti anda sebagai seorang manusia yang bagus.

1. Jangan marah dan belajar mencintai diri sendiri

Adalah pekerjaan haters untuk membuatkan anda rasa marah, rendah diri atau kecewa dengan melontarkan perkataan-perkataan buruk yang boleh menjatuhkan anda. Jika anda menuruti apa yang diperkatakan oleh mereka, minda anda tidak akan berkembang. Oleh itu, yakinkan diri dengan kemampuan yang anda miliki dan belajarlah mencintai diri sendiri dengan berbekalkan potensi yang anda ada.

Nah, ini sebenarnya cara yang paling mudah! Jangan pedulikan mereka, jika ianya berlaku, anda sebenarnya sudah menghabiskan masa untuk ambil tahu tentang mereka. Jadi, abaikan sahaja tentang apa jua perkara buruk yang mereka katakan tentang anda. Terlalu memikirkan apa yang dikatakan oleh haters bakal membuatkan anda rasa ragu kemudiannya menyalahkan diri sendiri.

Jika anda membalas para haters dengan keburukan, jadi apa bezanya anda dengan mereka? Letakkan nilai diri anda jauh lebih tinggi daripada mereka dengan berbuat baik kepada mereka. Ini secara langsung memberitahu mereka yang anda mempunyai kualiti keperibadian yang jauh lebih bagus.

Kalau di media sosial, setiap kali anda berhadapan dengan haters ambil sahaja cara paling mudah. Pertama padam komen negatif atau block terus mereka. Tindakan ini bukan sahaja membersihkan akaun sosial anda daripada perkara-perkara negatif, malah mampu membuatkan anda rasa lebih tenang.

Silap haribulan, para haters pula rasa sakit hati kerana tidak dapat menyakiti anda dan akhirnya akan menggila dengan sendiri.

Para haters akan menggunakan kelemahan anda sebagai senjata mereka, oleh itu ini secara tidak langsung memberikan anda motivasi untuk memperbaiki diri menjadi lebih baik supaya mereka menyesal kerana tolong menyedarkan anda.

Sentiasa berfikiran positif dan ingatlah lebih ramai orang yang menyukai anda. Jadikan sikap buruk yang ditunjukkan para haters sebagai pendinding anda untuk tidak jadi seperti mereka. Sejarah sudah mengajar kita, menjadi orang jahat akan diakhiri dengan kehidupan yang sungguh menyedihkan.

Orang kata, mulut orang tak boleh tutup tetapi boleh tumbuk. Maka perbanyakkan bersabar dalam melayan kerenah manusia, kerana orang-orang yang sabar pasti tidak akan rugi. Bersabar mampu mendidik rohani anda untuk jadi lebih kuat.